
[bookmark: _Ref220595103][bookmark: _GoBack]Introducere
Articolul 126 din Tratatul privind funcționarea Uniunii Europene (TFUE) prevede procedura aplicabilă deficitelor excesive. Procedura respectivă este detaliată în Regulamentul (CE) nr. 1467/97 al Consiliului privind accelerarea și clarificarea aplicării procedurii de deficit excesiv[footnoteRef:2], care face parte din Pactul de stabilitate și de creștere.  [2:  	JO L 209, 2.8.1997 (ELI: http://data.europa.eu/eli/reg/1997/1467/2024-04-30), astfel cum a fost modificat ultima dată prin Regulamentul (UE) 2024/1264 al Consiliului din 29 aprilie 2024 (JO L, 2024/1264, 30.4.2024). Raportul ia în considerare, de asemenea, „Specificațiile privind punerea în aplicare a Pactului de stabilitate și de creștere și orientările referitoare la forma și conținutul programelor de stabilitate și de convergență”, adoptate de Comitetul economic și financiar la 1 decembrie 2025, disponibile la adresa: https://economy-finance.ec.europa.eu/economic-governance-framework/stability-and-growth-pact/legal-basis-stability-and-growth-pact_en.] 

În conformitate cu articolul 126 alineatul (3) din TFUE, scopul prezentului raport al Comisiei este de a identifica statele membre în cazul cărora trebuie examinată respectarea criteriului deficitului și/sau a criteriului datoriei și de a prezenta această evaluare[footnoteRef:3]. [3:  	Statele membre care fac obiectul unei decizii a Consiliului prin care se stabilește existența unui deficit excesiv în temeiul articolului 126 alineatul (6) din TFUE nu sunt vizate de prezentul raport. Următoarele state membre fac obiectul procedurii aplicabile deficitelor excesive: începând din aprilie 2020: România; începând din iulie 2024: Belgia, Franța, Ungaria, Italia, Malta, Polonia, Slovacia; începând din iunie 2025: Austria și începând din ianuarie 2026: Finlanda. ] 

Criteriul deficitului este îndeplinit dacă deficitul public real din anul precedent (2025) și deficitul planificat pentru anul în curs (2026) nu depășesc valoarea de referință de 3 % din PIB. În caz contrar, Comisia analizează dacă ponderea deficitului s-a redus substanțial și constant și se apropie de valoarea de referință. De asemenea, Comisia examinează dacă depășirea valorii de referință are un caracter excepțional și temporar, iar deficitul rămâne la un nivel apropiat de valoarea de referință. Comisia și Consiliul trebuie să ia în considerare factorii relevanți în etapele care conduc la decizia privind existența unui deficit excesiv pe baza criteriului deficitului, fie dacă i) datoria publică nu depășește 60 % din PIB, fie dacă ii) datoria depășește 60 % din PIB, deficitul este aproape de 3 % din PIB, iar depășirea are un caracter temporar. 
[bookmark: _Hlk221627817][bookmark: _Ref225859362]Criteriul datoriei este îndeplinit dacă datoria publică brută la sfârșitul anului precedent (2025) nu depășește valoarea de referință de 60 % din PIB. În caz contrar, Comisia examinează dacă ponderea datoriei în PIB se diminuează suficient și se apropie de valoarea de referință într-un ritm satisfăcător. În Regulamentul (CE) nr. 1467/97, această din urmă cerință este operaționalizată, pentru un stat membru cu o pondere a datoriei de peste 60 % din PIB, prin respectarea ratelor maxime de creștere a cheltuielilor nete[footnoteRef:4] recomandate de Consiliu[footnoteRef:5], abaterile ascendente și descendente fiind urmărite într-un cont de control.[footnoteRef:6] În cazul în care datoria publică depășește 60 % din PIB, poziția bugetară nu este „aproape de echilibru sau în excedent”[footnoteRef:7], iar debitele contului de control al statului membru depășesc 0,3 % din PIB anual sau 0,6 % din PIB cumulativ, Comisia ar trebui să întocmească un raport. În raportul respectiv, Comisia și Consiliul trebuie să ia în considerare factorii relevanți în etapele care conduc la decizia privind existența unui deficit excesiv pe baza criteriului datoriei pentru toate statele membre în cauză. [4:  	Articolul 2 punctul 2 din Regulamentul (UE) 2024/1263 definește „cheltuielile nete” ca fiind cheltuielile publice, excluzând cheltuielile cu dobânzile, măsurile discreționare privind veniturile, cheltuielile aferente programelor Uniunii care sunt acoperite integral de venituri din fondurile Uniunii, cheltuielile naționale cu cofinanțarea programelor finanțate de Uniune, elementele ciclice ale cheltuielilor cu indemnizațiile de șomaj și măsurile cu caracter excepțional, precum și alte măsuri temporare.]  [5:  	În conformitate cu articolele 17, 19 sau 20 din Regulamentul (UE) 2024/1263 al Parlamentului European și al Consiliului din 29 aprilie 2024 privind coordonarea eficientă a politicilor economice și supravegherea bugetară multilaterală și de abrogare a Regulamentului (CE) nr. 1466/97 (JO L, 2024/1263, 30.4.2024, ELI: http://data.europa.eu/eli/reg/2024/1263/oj).]  [6:  	Contul de control instituit de Comisie în conformitate cu articolul 22 alineatul (2) din Regulamentul (UE) 2024/1263 înregistrează abaterile cheltuielilor nete observate dintr-un stat membru față de ratele maxime de creștere a cheltuielilor nete recomandate de Consiliu. Abaterile în sens ascendent față de traiectoria recomandată a cheltuielilor nete sunt înregistrate ca debite, după luarea în considerare a clauzelor derogatorii care este posibil să fi fost activate.]  [7:  	O poziție bugetară „aproape de echilibru sau în excedent” este definită ca un deficit public care nu depășește 0,5 % din PIB, în conformitate cu considerentul 14 din Regulamentul (UE) 2024/1264 al Consiliului.] 

Raportul este structurat după cum urmează. Secțiunea 2 identifică statele membre pentru care trebuie examinată respectarea criteriului deficitului (Bulgaria, Germania, Estonia, Letonia și Slovenia) și prezintă această evaluare înainte de luarea în considerare a factorilor relevanți. Secțiunea 3 stabilește că nu există state membre pentru care trebuie examinată respectarea criteriului datoriei. Secțiunea 4 analizează factorii relevanți. Ultima secțiune formulează concluziile generale privind respectarea criteriilor deficitului și datoriei. Formatul prezentului raport  care acoperă toate statele membre vizate împreună, la fel ca în anii anteriori  asigură comparabilitatea diverselor cazuri, în timp ce situația fiecărui stat membru este analizată pe baza circumstanțelor specifice.
[bookmark: _Ref220595092][bookmark: _Hlk134129686]Criteriul deficitului
[bookmark: _Hlk193811879]Pentru evaluarea criteriului deficitului, prezentul raport se referă la acele state membre (care nu fac în prezent obiectul unei proceduri aplicabile deficitelor excesive) în cazul cărora fie ponderea deficitului efectiv din 2025, furnizată de Eurostat[footnoteRef:8], fie ponderea deficitului planificat pentru 2026, raportată către Eurostat în notificarea fiscală[footnoteRef:9] din primăvara anului 2026, fie ambele depășesc valoarea de referință de 3 % din PIB. În absența unor date raportate către Eurostat cu privire la deficitul planificat pentru 2026, sursa este raportul anual privind progresele înregistrate pentru 2026 al statului membru[footnoteRef:10]. Acesta este cazul Sloveniei. Bulgaria nu a raportat un deficit planificat pentru 2026, nici către Eurostat, nici în raportul său anual privind progresele înregistrate pentru 2026. Având în vedere previziunile Comisiei din primăvara anului 2026[footnoteRef:11], care indică un deficit pentru 2026 al Bulgariei cu mult peste valoarea de referință, prezentul raport oferă, de asemenea, o evaluare a acestui deficit preconizat pentru 2026. [8:  	A se vedea Eurostat Euro Indicators, publicație din 22 aprilie 2026 https://ec.europa.eu/eurostat/web/products-euro-indicators/w/2-22042026-ap, în conformitate cu articolul 14 din Regulamentul (CE) nr. 479/2009 al Consiliului.]  [9:  	Setul complet de tabele raportate către Eurostat de către statele membre este disponibil la adresa: http://ec.europa.eu /eurostat/web/government-finance-statistics/excessive-deficit-procedure/edp-notification-tables. Datele planificate sunt raportate de statele membre către Eurostat, pe baza celor mai recente previziuni oficiale ale acestora, ținând seama de deciziile bugetare și de evoluțiile și perspectivele economice. ]  [10:  	Rapoartele anuale privind progresele înregistrate pentru 2026 sunt disponibile la adresa: https://economy-finance.ec.europa.eu/economic-and-fiscal-governance/stability-and-growth-pact/preventive-arm/annual-progress-reports_en. ]  [11:  	Previziunile Comisiei Europene din primăvara anului 2026, European Economy-Institutional paper 341, mai 2026.] 

[bookmark: _Hlk226531188]Deficitul public al Bulgariei a depășit valoarea de referință de 3 % din PIB în 2025, în timp ce Germania, Estonia, Letonia și Slovenia au înregistrat deficite publice sub valoarea de referință de 3 % din PIB în 2025, dar au deficite planificate pentru 2026 care depășesc 3 % din PIB (a se vedea Table 1). Prin urmare, prezentul raport evaluează respectarea criteriului deficitului în Bulgaria, Germania, Estonia, Letonia și Slovenia. Pentru fiecare dintre aceste state membre, paragrafele următoare analizează deficitele care depășesc valoarea de referință din perspectiva apropierii de valoarea de referință, a caracterului temporar și a caracterului excepțional. În acest scop, evaluarea ia în considerare previziunile Comisiei din primăvara anului 2026, cu data-limită de 4 mai 2026 (Table 1). 
În Bulgaria, deficitul public în 2025 a fost de 3,5 % din PIB. Conform previziunilor Comisiei din primăvara anului 2026, deficitul pentru 2026 va fi de 4,1 % din PIB. Deficitele din 2025 și 2026 sunt evaluate ca depășind și neapropiindu-se de valoarea de referință. Pe baza previziunilor Comisiei din primăvara anului 2026, se preconizează, de asemenea, că deficitul public al Bulgariei va continua să depășească valoarea de referință în 2027. Prin urmare, deficitele care depășesc valoarea de referință sunt evaluate ca neavând un caracter temporar. La 8 iulie 2025, Consiliul a adoptat o recomandare[footnoteRef:12] în temeiul articolului 26 din Regulamentul (UE) 2024/1263 (clauză derogatorie națională) pentru Bulgaria[footnoteRef:13]. Această recomandare permite Bulgariei să se abată temporar de la ratele maxime de creștere a cheltuielilor nete stabilite de Consiliu pentru a ține seama de creșterea cheltuielilor pentru apărare[footnoteRef:14], cu până la 1,5 % din PIB în perioada 2025-2028 comparativ cu anul de referință 2024. Recomandarea a atestat existența unor circumstanțe excepționale aflate în afara controlului guvernului, care au un impact major asupra finanțelor publice și care stau la baza creșterii cheltuielilor pentru apărare. Deficitul care depășește valoarea de referință în 2025 se explică pe deplin prin creșterea cheltuielilor pentru apărare față de anul de referință[footnoteRef:15], în timp ce acest lucru nu este valabil pentru deficitul preconizat care depășește valoarea de referință pentru 2026. În ansamblu, deși depășirea valorii de referință de către deficit în 2025 este evaluată ca fiind excepțională, în 2026 aceasta este evaluată ca nefiind excepțională. [12:  	Recomandarea Consiliului din 8 iulie 2025 de autorizare a Bulgariei să se abată de la ratele maxime de creștere a cheltuielilor nete stabilite de Consiliu în temeiul Regulamentului (UE) 2024/1263 (Activarea clauzei derogatorii naționale), (JO C, C/2025/3961, 20.8.2025, ELI: http://data.europa.eu/eli/C/2025/3961/oj).]  [13:  	Potrivit articolului 2 alineatul (1) din Regulamentul (CE) nr. 1467/97, deficitul public excesiv care depășește valoarea de referință se consideră a fi excepțional în conformitate cu articolul 126 alineatul (2) litera (a) a doua liniuță din TFUE dacă rezultă din existența unei recesiuni economice grave în zona euro sau în Uniune în ansamblu, constatată de Consiliu în conformitate cu articolul 25 din Regulamentul (UE) 2024/1263, sau din circumstanțe excepționale care nu se află sub controlul administrației publice și care au un impact major asupra finanțelor publice ale statului membru în cauză, în conformitate cu articolul 26 din regulamentul respectiv.]  [14:  	Cheltuielile pentru apărare relevante pentru evaluarea conformității sunt cheltuielile pentru apărare finanțate la nivel național, astfel cum sunt definite în Clasificarea Funcțiunilor Guvernamentale (COFOG 02).]  [15:  	Potrivit previziunilor Comisiei din primăvara anului 2026, cheltuielile pentru apărare în Bulgaria s-au situat la 1,9 % în 2025 și se preconizează că vor rămâne la acest nivel în 2026. Aceasta reprezintă o creștere cu 0,6 puncte procentuale din PIB comparativ cu 2024. ] 

În cazul Germaniei, deficitul planificat pentru 2026 este de 4,2 % din PIB. Conform previziunilor Comisiei din primăvara anului 2026, deficitul va fi de 3,7 % din PIB. Prin urmare, deficitul planificat pentru 2026 este evaluat ca depășind și neapropiindu-se de valoarea de referință. Pe baza previziunilor Comisiei din primăvara anului 2026, se preconizează că deficitul public al Germaniei va continua să depășească valoarea de referință în 2027. Prin urmare, deficitul planificat ce depășește valoarea de referință este evaluat ca neavând un caracter temporar. La 10 octombrie 2025, Consiliul a adoptat o recomandare[footnoteRef:16] în temeiul articolului 26 din Regulamentul (UE) 2024/1263 (clauză derogatorie națională) pentru Germania. Această recomandare permite Germaniei să se abată temporar de la ratele maxime de creștere a cheltuielilor nete stabilite de Consiliu pentru a ține seama de creșterea cheltuielilor pentru apărare, cu până la 1,5 % din PIB în perioada 2025-2028 comparativ cu anul de referință 2021. Recomandarea a atestat existența unor circumstanțe excepționale aflate în afara controlului guvernului, care au un impact major asupra finanțelor publice și care stau la baza creșterii cheltuielilor pentru apărare. Deficitul care depășește valoarea de referință în 2026 se explică pe deplin prin creșterea cheltuielilor pentru apărare față de anul de referință[footnoteRef:17]. Având în vedere aspectele menționate anterior, depășirea planificată a valorii de referință a deficitului în 2026 este evaluată ca fiind excepțională. [16:  	Recomandarea Consiliului din 10 octombrie 2025 de aprobare a planului bugetar-structural național pe termen mediu al Germaniei și de autorizare a Germaniei să se abată de la ratele maxime de creștere a cheltuielilor nete stabilite de Consiliu în temeiul Regulamentului (UE) 2024/1263 (Activarea clauzei derogatorii naționale) (JO C, C/2025/5635, ELI: http://data.europa.eu/eli/C/2025/5635/oj).]  [17: 	Potrivit previziunilor Comisiei din primăvara anului 2026, cheltuielile pentru apărare în Germania sunt preconizate la 1,9 % în 2026. Aceasta reprezintă o creștere cu 0,8 puncte procentuale din PIB comparativ cu 2021. ] 

Pentru Estonia, deficitul planificat pentru 2026 raportat către Eurostat este de 4,5 % din PIB, care a fost revizuit la 4,3 % din PIB în Raportul său anual privind progresele înregistrate pentru 2026. Conform previziunilor Comisiei din primăvara anului 2026, ponderea deficitului va fi de 4,5 % din PIB. Prin urmare, deficitul planificat pentru 2026 este evaluat ca depășind și neapropiindu-se de valoarea de referință. Pe baza previziunilor Comisiei din primăvara anului 2026, se preconizează că deficitul public al Estoniei va continua să depășească valoarea de referință în 2027. Prin urmare, deficitul planificat ce depășește valoarea de referință este evaluat ca neavând un caracter temporar. La 8 iulie 2025, Consiliul a adoptat o recomandare[footnoteRef:18] în temeiul articolului 26 din Regulamentul (UE) 2024/1263 (clauză derogatorie națională) pentru Estonia. Această recomandare permite Estoniei să se abată temporar de la ratele maxime de creștere a cheltuielilor nete stabilite de Consiliu pentru a ține seama de creșterea cheltuielilor pentru apărare, cu până la 1,5 % din PIB în perioada 2025-2028 comparativ cu anul de referință 2021. Recomandarea a atestat existența unor circumstanțe excepționale aflate în afara controlului guvernului, care au un impact major asupra finanțelor publice și care stau la baza creșterii cheltuielilor pentru apărare. Deficitul care depășește valoarea de referință în 2026 se explică pe deplin prin creșterea cheltuielilor pentru apărare (plafonată la 1,5 % din PIB, în conformitate cu flexibilitatea maximă prevăzută de clauza derogatorie națională) față de anul de referință[footnoteRef:19]. Având în vedere aspectele menționate anterior, depășirea planificată a valorii de referință în 2026 este evaluată ca fiind excepțională. Trebuie remarcat faptul că deficitul Estoniei este preconizat a se majora semnificativ din 2025 până în 2026, doar parțial ca urmare a creșterii cheltuielilor pentru apărare în 2026. Cea mai mare parte a creșterii cheltuielilor pentru apărare în Estonia a avut loc deja în anii precedenți. [18:  	Recomandarea Consiliului din 8 iulie 2025 de autorizare a Estoniei să se abată de la ratele maxime de creștere a cheltuielilor nete stabilite de Consiliu în temeiul Regulamentului (UE) 2024/1263 (Activarea clauzei derogatorii naționale) (JO C, C/2025/3964, 20.8.2025, ELI: http://data.europa.eu/eli/C/2025/3964/oj).]  [19:  	Potrivit previziunilor Comisiei din primăvara anului 2026, cheltuielile pentru apărare în Estonia sunt preconizate la 4,6 % în 2026. Aceasta reprezintă o creștere cu 2,5 puncte procentuale din PIB comparativ cu 2021. ] 

Pentru Letonia, deficitul planificat pentru 2026 raportat către Eurostat este de 3,3 % din PIB, care a fost revizuit la 3,0 % din PIB în raportul său anual privind progresele înregistrate pentru 2026. Conform previziunilor Comisiei din primăvara anului 2026, deficitul va fi de 3,3 % din PIB. Prin urmare, deficitul planificat pentru 2026 este evaluat ca depășind, dar apropiindu-se de valoarea de referință. Pe baza previziunilor Comisiei din primăvara anului 2026, se preconizează că deficitul public al Letoniei va continua să depășească valoarea de referință în 2027. Prin urmare, deficitul planificat ce depășește valoarea de referință este evaluat ca neavând un caracter temporar. La 8 iulie 2025, Consiliul a adoptat o recomandare[footnoteRef:20] în temeiul articolului 26 din Regulamentul (UE) 2024/1263 (clauză derogatorie națională) pentru Letonia. Această recomandare permite Letoniei să se abată temporar de la ratele maxime de creștere a cheltuielilor nete stabilite de Consiliu pentru a ține seama de creșterea cheltuielilor pentru apărare, cu până la 1,5 % din PIB în perioada 2025-2028 comparativ cu anul de referință 2021. Recomandarea a atestat existența unor circumstanțe excepționale aflate în afara controlului guvernului, care au un impact major asupra finanțelor publice și care stau la baza creșterii cheltuielilor pentru apărare. Deficitul care depășește valoarea de referință în 2026 se explică pe deplin prin creșterea cheltuielilor pentru apărare (plafonată la 1,5 % din PIB, în conformitate cu flexibilitatea maximă prevăzută de clauza derogatorie națională) față de anul de referință[footnoteRef:21]. Având în vedere aspectele menționate anterior, depășirea planificată a valorii de referință în 2026 este evaluată ca fiind excepțională. [20:  	Recomandarea Consiliului din 8 iulie 2025 de autorizare a Letoniei să se abată de la ratele maxime de creștere a cheltuielilor nete stabilite de Consiliu în temeiul Regulamentului (UE) 2024/1263 (Activarea clauzei derogatorii naționale) (JO C, C/2025/3970, 20.8.2025, ELI: http://data.europa.eu/eli/C/2025/3970/oj).]  [21:  	Potrivit previziunilor Comisiei din primăvara anului 2026, cheltuielile pentru apărare în Letonia sunt preconizate la 4,1 % în 2026. Aceasta reprezintă o creștere cu 1,7 puncte procentuale din PIB comparativ cu 2021. ] 

În cazul Sloveniei, deficitul planificat pentru 2026 este de 3,4 % din PIB. Conform previziunilor Comisiei din primăvara anului 2026, deficitul va fi de 3,3 % din PIB. Prin urmare, deficitul planificat pentru 2026 este evaluat ca depășind, dar apropiindu-se de valoarea de referință. Pe baza previziunilor Comisiei din primăvara anului 2026, se preconizează că deficitul public al Sloveniei va continua să depășească valoarea de referință în 2027. Prin urmare, deficitul planificat ce depășește valoarea de referință este evaluat ca neavând un caracter temporar. La 8 iulie 2025, Consiliul a adoptat o recomandare[footnoteRef:22] în temeiul articolului 26 din Regulamentul (UE) 2024/1263 (clauză derogatorie națională) pentru Slovenia. Această recomandare a permis Sloveniei să se abată temporar de la ratele maxime de creștere a cheltuielilor nete stabilite de Consiliu pentru a ține seama de creșterea cheltuielilor pentru apărare, cu până la 1,5 % din PIB în perioada 2025-2028 comparativ cu anul de referință 2021. Recomandarea a atestat existența unor circumstanțe excepționale aflate în afara controlului guvernului, care au un impact major asupra finanțelor publice și care stau la baza creșterii cheltuielilor pentru apărare. Deficitul care depășește valoarea de referință în 2026 se explică pe deplin prin creșterea cheltuielilor pentru apărare față de anul de referință[footnoteRef:23]. Având în vedere aspectele menționate anterior, depășirea planificată a valorii de referință în 2026 este evaluată ca fiind excepțională. [22:  	Recomandarea Consiliului din 8 iulie 2025 de autorizare a Sloveniei să se abată de la ratele maxime de creștere a cheltuielilor nete stabilite de Consiliu în temeiul Regulamentului (UE) 2024/1263 (Activarea clauzei derogatorii naționale), (JO C, C/2025/3973, 20.8.2025, ELI: http://data.europa.eu/eli/C/2025/3973/oj).]  [23:  	Potrivit previziunilor Comisiei din primăvara anului 2026, cheltuielile pentru apărare în Slovenia sunt preconizate la 1,6 % în 2026. Aceasta reprezintă o creștere cu 0,5 puncte procentuale din PIB comparativ cu 2021. ] 

[bookmark: _Ref220594952]În concluzie, această analiză – privind atât menținerea deficitului în apropierea valorii de referință, cât și caracterul excepțional și temporar al deficitului care depășește valoarea de referință – sugerează că Bulgaria, Germania, Estonia, Letonia și Slovenia nu îndeplinesc criteriul deficitului înainte de luarea în considerare a factorilor relevanți. 
[bookmark: _Ref228182502]Tabelul 1 - Soldul bugetului public
	Procent din PIB
	Date furnizate de Eurostat
	Notificarea în cadrul PDE din aprilie 2026
	Previziunile Comisiei din primăvara anului 2026


	
	2025 
	2026
	2026
	2027

	Statele membre pentru care respectarea criteriului deficitului trebuie discutată în continuare 

	Bulgaria
	-3,5
	 a
	-4,1
	-4,3

	Germania
	-2,7
	-4,2
	-3,7
	-4,1

	Estonia
	-2,0
	-4,5
	-4,5
	-4,8

	Letonia
	-2,5
	-3,3
	-3,3
	-4,3

	Slovenia
	-2,5
	-3.4a
	-3,3
	-3,5 

	Statele membre pentru care respectarea criteriului deficitului nu este discutată în prezentul raport

	Cehia
	-2,1
	-2,6
	-2,8
	-2,9

	Danemarca
	2,9
	0,7
	0,9
	0,5

	Irlanda
	1,8
	1,0
	1,4
	1,2

	Grecia
	1,7
	-0,2
	0,8
	0,6

	Spania
	-2,4
	-2,1
	-2,4
	-2,0

	Croația
	-3,0
	-2,9
	-2,9
	-2,7

	Cipru
	3,4
	1,8
	2,1
	2,5

	Lituania
	-1,8
	-2,7
	-2,2
	-2,7

	Luxemburg
	-2,0
	-1,2
	-1,2
	-1,5

	Țările de Jos
	-1,6
	-2,5
	-2,5
	-1,9

	Portugalia
	0,7
	0,1
	-0,1
	-0,4

	Suedia
	-1,3
	-2,6
	-2,8
	-2,5

	Sursă: Eurostat (date pentru 2025), notificarea în cadrul PDE din aprilie 2026 și previziunile Comisiei din primăvara anului 2026 (date pentru 2026 și 2027).
Notă:	Caracterele aldine indică faptul că o cifră a deficitului depășește valoarea de referință de 3 % din PIB. Următoarele state membre fac obiectul procedurii aplicabile deficitelor excesive și, prin urmare, nu sunt incluse în tabel: începând din aprilie 2020: România; începând din iulie 2024: Belgia, Franța, Ungaria, Italia, Malta, Polonia, Slovacia; începând din iunie 2025: Austria și începând din ianuarie 2026: Finlanda. (a) În absența unor date raportate către Eurostat cu privire la deficitul planificat pentru 2026 (în contextul notificării în cadrul PDE din aprilie 2026), sursa este raportul anual privind progresele înregistrate pentru 2026 al statului membru. Acesta este cazul Sloveniei. Bulgaria nu a raportat un deficit planificat pentru 2026 nici către Eurostat, nici în raportul său anual privind progresele înregistrate pentru 2026. 


[bookmark: _Ref220595346]


[bookmark: _Ref229767560]Criteriul datoriei
Pentru evaluarea criteriului datoriei, acest raport ar trebui să analizeze acele state membre (care nu fac în prezent obiectul unei proceduri aplicabile deficitelor excesive) în cazul cărora: 
· ponderea efectivă a datoriei publice brute în PIB, astfel cum a fost furnizată de Eurostat[footnoteRef:24], a depășit valoarea de referință de 60 % din PIB la sfârșitul anului 2025 [24:  	A se vedea Eurostat Euro Indicators, publicație din 22 aprilie 2026 https://ec.europa.eu/eurostat/web/products-euro-indicators/w/2-22042026-ap. ] 

· și deficitul efectiv din 2025, astfel cum a fost furnizat și de Eurostat, a depășit 0,5 % din PIB, ceea ce corespunde unei poziții bugetare care nu poate fi considerată ca fiind „aproape de echilibru sau în excedent”
· și, pe baza calculelor Comisiei[footnoteRef:25], contul de control pentru 2025 indică un debit care depășește pragul de 0,3 % din PIB anual și/sau pragul de 0,6 % din PIB cumulativ.  [25:  	Fiscal Statistical Tables providing background data relevant for the assessment of the budgetary policies of the Member States (Tabele statistice fiscale care oferă date generale relevante pentru evaluarea politicilor bugetare ale statelor membre), SWD(2026) 200 final, Bruxelles, 3.6.2026.] 

Datele corespunzătoare sunt prezentate în Table 2. La sfârșitul anului 2025, ponderea datoriei publice brute a depășit valoarea de referință în Germania, Grecia, Spania, Portugalia și Slovenia. 
Grecia și Portugalia au excedente bugetare. Prin urmare, prezentul raport nu mai ia în considerare criteriul datoriei pentru aceste două state membre, deoarece se consideră că acesta este îndeplinit.
Pe baza calculelor Comisiei, în cazul Germaniei, contul de control pentru 2025 a înregistrat credite, în termeni anuali și cumulativi. Prin urmare, prezentul raport nu mai ia în considerare criteriul datoriei pentru Germania, deoarece se consideră că acesta este îndeplinit.
Pentru Spania și Slovenia, conturile de control din 2025 au înregistrat abateri care depășesc pragul anual, pe baza calculelor Comisiei (debitele acestora au rămas sub prag în termeni cumulativi). Cu toate acestea, Slovenia beneficiază de clauza derogatorie națională pentru a permite creșterea cheltuielilor pentru apărare în perioada 2025-2028[footnoteRef:26]. Între timp, la 22 mai 2026, Comisia a recomandat Consiliului să activeze clauza derogatorie națională pentru Spania, în urma unei evaluări pozitive a cererii Spaniei din 13 aprilie 2026, pentru a ține seama de creșterea cheltuielilor pentru apărare în perioada 2025-2028[footnoteRef:27]. Ținând seama de clauza derogatorie națională pentru Slovenia și presupunând activarea de către Consiliu a clauzei derogatorii naționale pentru Spania, conturile de control[footnoteRef:28] majorate au înregistrat fie un credit (Spania), fie un debit în limita pragului de 0,6 % din PIB (Slovenia). Prin urmare, prezentul raport nu mai ia în considerare criteriul datoriei pentru aceste două state membre, deoarece se consideră că acesta este îndeplinit. [26:  	Recomandarea Consiliului din 8 iulie 2025 de autorizare a Sloveniei să se abată de la ratele maxime de creștere a cheltuielilor nete stabilite de Consiliu în temeiul Regulamentului (UE) 2024/1263 (Activarea clauzei derogatorii naționale), (JO C, C/2025/3973, 20.8.2025, ELI: http://data.europa.eu/eli/C/2025/3973/oj).]  [27:  	Recomandarea Comisiei de Recomandare a Consiliului de autorizare a Spaniei să se abată de la ratele maxime de creștere a cheltuielilor nete stabilite de Consiliu în Regulamentul (UE) 2024/1263 (activarea clauzei derogatorii naționale), 22.5.2026, COM(2026)262 final.]  [28:  	Pentru statele membre care beneficiază de clauza derogatorie națională pentru a permite creșterea cheltuielilor pentru apărare, abaterile efective de la ratele maxime de creștere a cheltuielilor nete stabilite de Consiliu, care sunt permise în temeiul clauzei derogatorii naționale, nu trebuie înregistrate ca debite în contul lor de control. Contul de control majorat exclude abaterile cauzate de creșterea cheltuielilor pentru apărare care beneficiază de flexibilitate în temeiul clauzei derogatorii naționale, iar abaterea rămasă este evaluată cumulativ în raport cu pragul de 0,6 % din PIB.] 

În concluzie, nu există state membre pentru care respectarea criteriului datoriei trebuie examinată în continuare în prezentul raport.

[bookmark: _Ref221694786][bookmark: _Ref221695483][bookmark: _Ref221694781][bookmark: _Ref222232580]Tabelul 2 – Identificarea statelor membre pentru o evaluare suplimentară a criteriului datoriei 
	Procent din PIB
	Datoria publică la sfârșitul anului 2025
	Soldul bugetului general în 2025
	Abateri înregistrate1 ale creșterii cheltuielilor nete în 2025 în contul de control2

	
	
	
	Abatere anuală
	Abatere cumulată
	Abatere cumulată (cont de control majorat3)

	State membre cu o pondere a datoriei de peste 60 % din PIB pentru care respectarea criteriului datoriei nu trebuie discutată în prezentul raport

	Germania4
	63,5
	-2,7
	-0,3
	-0,3
	-0,7

	Grecia4
	146,1
	1,7
	-0,3
	-1,3
	-1,5

	Spania4
	100,7
	-2,4
	0,4
	0,1
	-0,1

	Portugalia4
	89,7
	0,7
	0,2
	0,4
	0,4

	Slovenia4
	65,7
	-2,5
	1,4
	0,5
	0,3

	State membre cu o pondere a datoriei sub 60 % din PIB

	Bulgaria4
	29,9
	-3,5
	2,1
	2,1
	1,4

	Cehia4
	44,3
	-2,1
	0,2
	-1,4
	-1,7

	Danemarca4
	27,9
	2,9
	1,0
	-0,6
	-1,6

	Estonia4
	24,1
	-2,0
	-2,0
	-1,4
	-2,9

	Irlanda
	32,9
	1,8
	0,35
	-0,15
	 n.a.6

	Croația4
	56,3
	-3,0
	1,8
	1,4
	0,9

	Cipru
	55,0
	3,4
	1,3
	1,0
	 n.a.6

	Letonia4
	46,9
	-2,5
	-0,4
	-1,9
	-2,6

	Lituania4
	39,5
	-1,8
	1,5
	1,5
	0,3

	Luxemburg
	26,5
	-2,0
	1,3
	0,6
	 n.a.6

	Țările de Jos
	44,4
	-1,6
	1,55
	1,05
	 n.a.6

	Suedia
	35,1
	-1,3
	-0,9
	-1,1
	n.a.6

	Sursă: Eurostat și Fiscal Statistical Tables providing background data relevant for the assessment of the budgetary policies of the Member States (Tabele statistice fiscale care oferă date generale relevante pentru evaluarea politicilor bugetare ale statelor membre), SWD(2026) 200 final, Bruxelles, 3.6.2026.
Notă:	Cifrele aldine indică faptul că este îndeplinită condiția relevantă pentru examinarea respectării criteriului datoriei din prezentul raport, astfel cum este descrisă în secțiunea 3. Următoarele state membre fac obiectul procedurii aplicabile deficitelor excesive și, prin urmare, nu sunt incluse în tabel: începând din aprilie 2020: România; începând din iulie 2024: Belgia, Franța, Ungaria, Italia, Malta, Polonia, Slovacia; începând din iunie 2025: Austria și începând din ianuarie 2026: Finlanda. (1) O abatere pozitivă indică o creștere a cheltuielilor nete care depășește recomandarea Consiliului adresată statului membru. (2) A se vedea tabelele statistice fiscale [SWD(2026) 200 final] pentru o explicație detaliată a contului de control și a contului de control majorat. (3) Contul de control majorat exclude abaterile cauzate de creșterile cheltuielilor pentru apărare care beneficiază de flexibilitate în temeiul clauzei derogatorii naționale. (4) Stat membru care beneficiază de flexibilitatea oferită de clauza derogatorie națională. Se presupune că aceasta se va aplica și Spaniei, pentru care Comisia a recomandat Consiliului, la 22 mai 2026, să activeze clauza derogatorie națională privind apărarea. (5) În cazul Irlandei și al Țărilor de Jos, abaterile bazate pe ratele maxime anuale și cumulate de creștere a cheltuielilor nete stabilite în recomandările Consiliului din 21 ianuarie 2025, care rămân valabile pentru anul 2025. (6) Nu se aplică statelor membre pentru care clauza derogatorie națională nu a fost nici activată, nici recomandată de Comisie să fie activată.


[bookmark: _Ref220595074]

[bookmark: _Ref229767578]Factori relevanți atunci când se evaluează respectarea criteriilor privind deficitul și datoria
Articolul 126 alineatul (3) din TFUE prevede că, pentru fiecare stat membru, raportul „examinează [...] dacă deficitul public depășește cheltuielile publice de investiții și ține seama de toți ceilalți factori relevanți, inclusiv de poziția economică și bugetară pe termen mediu a statului membru”. Acești factori sunt clarificați mai în detaliu la articolul 2 alineatul (3) din Regulamentul (CE) nr. 1467/97 și se referă la: 
a) poziția datoriei pe termen mediu, și anume „nivelul provocărilor în materie de datorie publică [...], evoluția poziției datoriei publice și a finanțării acesteia, precum și factorii de risc aferenți, în special structura scadențelor, moneda de denominare a datoriei și datoriile contingente, inclusiv orice datorii implicite legate de îmbătrânirea populației și de datoria privată”;
b) „evoluțiile poziției bugetare pe termen mediu, inclusiv, în particular, amploarea abaterii efective de la traiectoria cheltuielilor nete stabilită de Consiliu, în termeni anuali și cumulativi măsurați de contul de control”;
c) „evoluțiile poziției economice pe termen mediu, inclusiv creșterea potențială, evoluțiile inflației și evoluțiile ciclice în comparație cu ipotezele care stau la baza traiectoriei cheltuielilor nete stabilită de Consiliu”;
d) „progresele înregistrate în ceea ce privește punerea în aplicare a reformelor și a investițiilor, inclusiv, în particular, a politicilor de prevenire și corectare a dezechilibrelor macroeconomice și a politicilor de implementare a strategiei comune a Uniunii privind creșterea economică și ocuparea forței de muncă, inclusiv a celor sprijinite de Mecanismul de redresare și reziliență [...], precum și calitatea generală a finanțelor publice, în special eficacitatea cadrelor bugetare naționale;” și
e) „creșterea investițiilor publice în apărare, după caz, luând în considerare totodată momentul înregistrării cheltuielilor cu echipamentele militare.” Creșterea investițiilor publice în domeniul apărării a fost inclusă printre factorii relevanți, ca urmare a reformei cadrului de guvernanță economică. 
Articolul 2 alineatul (3) din Regulamentul (CE) nr. 1467/97 prevede, de asemenea, că, în prezentul raport, trebuie luați în considerare în mod corespunzător „orice alți factori care, în opinia statului membru în cauză, sunt relevanți pentru evaluarea globală a respectării criteriilor privind deficitul și datoria și pe care statul membru i-a prezentat Consiliului și Comisiei”.
În plus, în conformitate cu articolul 2 alineatul (4) din Regulamentul (CE) nr. 1467/97, prezența unor provocări substanțiale în materie de datorie publică este un factor agravant esențial. Evoluțiile economice, bugetare și financiare ciclice favorabile nu sunt considerate factori atenuanți, în timp ce evoluțiile nefavorabile pot fi considerate factori atenuanți. 
În spiritul noului cadru de guvernanță, Comisia consideră că abaterile de la ratele maxime de creștere recomandate [litera (b) de mai sus], în special atunci când depășesc cel puțin unul dintre praguri (de 0,3 % și, respectiv, 0,6 % din PIB, în termeni anuali și, respectiv, cumulativi), constituie un factor relevant deosebit de important.
Articolul 2 alineatul (4) din Regulamentul (CE) nr. 1467/97 al Consiliului prevede, de asemenea, că factorii relevanți pot fi luați în considerare de către Consiliu și Comisie în etapele care conduc la decizia privind existența unui deficit excesiv pe baza criteriului deficitului [și anume în temeiul articolului 126 alineatul (5) și al articolului 126 alineatul (6) din TFUE] numai în cazul în care:


a) ponderea datoriei publice în PIB nu depășește valoarea de referință sau
b) dacă ponderea datoriei publice în PIB depășește valoarea de referință, este îndeplinită o dublă condiție – și anume ca deficitul să rămână la un nivel apropiat de valoarea de referință și ca depășirea valorii de referință să fie temporară.
În schimb, factorii relevanți ar trebui să fie întotdeauna luați în considerare în etapele care conduc la decizia privind existența unui deficit excesiv pe baza criteriului datoriei [și anume în temeiul articolului 126 alineatul (5) și al articolului 126 alineatul (6) din TFUE] pentru toate statele membre în cauză. 
[bookmark: _Hlk182314653][bookmark: _Hlk193820507]Având în vedere statele membre care fac obiectul examinării criteriului deficitului de către prezentul raport, ponderea datoriei în PIB în 2025, astfel cum se arată în tabelul 2, nu depășește valoarea de referință în Bulgaria, Estonia și Letonia. Prin urmare, pentru aceste state membre, Consiliul și Comisia pot lua în considerare factori relevanți în etapele care conduc la decizia privind existența unui deficit excesiv pe baza criteriului deficitului. 
În cazul Germaniei și al Sloveniei, ponderea datoriei în PIB în 2025 depășește valoarea de referință, iar dubla condiție - necesară pentru luarea în considerare a factorilor relevanți (apropierea de valoarea de referință și caracterul temporar) - nu este îndeplinită. Prin urmare, pentru aceste state membre, Consiliul și Comisia nu pot lua în considerare factori relevanți în etapele care conduc la decizia privind existența unui deficit excesiv pe baza criteriului deficitului. 
Cu toate acestea, conform practicii consacrate, factorii relevanți sunt prezentați mai jos chiar și în cazul statelor membre în care aceștia nu pot fi luați în considerare de către Consiliu și Comisie în etapele care conduc la decizia privind existența unui deficit excesiv pe baza criteriului deficitului. În această privință, ar trebui remarcat faptul că articolul 2 alineatul (6) din Regulamentul (CE) nr. 1467/97 prevede că, în cazul în care Consiliul decide că într-un stat membru există un deficit excesiv în temeiul articolului 126 alineatul (6) din TFUE, factorii relevanți menționați la articolul 126 alineatul (3) din TFUE se iau în considerare în etapele ulterioare ale procedurii aplicabile deficitelor excesive[footnoteRef:29], pentru toate statele membre în cauză. [29:  	Cu excepția unei decizii adoptate în temeiul articolului 126 alineatul (12) privind abrogarea deciziilor adoptate în cadrul procedurii aplicabile deficitelor excesive.] 

În timp ce secțiunile specifice fiecărei țări de mai jos se referă la informații esențiale privind poziția macroeconomică pe termen mediu, inclusiv în ceea ce privește contribuțiile la creștere, precum și poziția bugetară și cea a datoriei pe termen mediu, previziunile Comisiei din primăvara anului 2026 oferă mai multe detalii cu privire la perspectivele macroeconomice și bugetare[footnoteRef:30]. [30:  	Pentru informații suplimentare privind perspectivele bugetare, a se vedea, de asemenea, rapoartele de țară pentru 2026, precum și tabelele statistice fiscale SWD(2026) 200 publicate de Comisie la 3 iunie 2026.] 

[bookmark: _Hlk209002226]

Bulgaria
În cazul Bulgariei, Consiliul și Comisia pot lua în considerare factori relevanți în etapele care conduc la decizia privind existența unui deficit excesiv. 
Poziția macroeconomică pe termen mediu. PIB-ul real a crescut cu 3,4 % în 2024. PIB-ul real a crescut în continuare cu 3,1 % în 2025, în principal ca urmare a cererii interne puternice. Creșterea economică este estimată la 2,5 % în 2026 și la 2,2 % în 2027. Conform proiecțiilor, creșterea economică în 2026 va fi determinată în principal de creșterea continuă a componentelor cererii interne. Inflația IAPC a crescut de la 2,6 % în 2024 la 3,5 % în 2025 și este estimată la 4,2 % în 2026 și la 2,6 % în 2027, în principal ca urmare a prețurilor ridicate ale alimentelor (în 2025) și ale energiei (în 2026) și a inflației măsurate prin prețurile serviciilor.
Poziția bugetară pe termen mediu, inclusiv investițiile. Deficitul public al Bulgariei a crescut de la 3,0 % din PIB în 2024 la 3,5 % în 2025, ceea ce reflectă în principal creșterea salariilor din sectorul public, în special în domeniul apărării și al securității, creșterea cheltuielilor sociale, inclusiv indexările automate ale pensiilor, precum și granturile pentru investiții acordate societății Bulgarian Energy Holding. Investițiile publice s-au situat la 3,2 % din PIB în 2024 (din care 2,8 % din PIB au fost finanțate din surse naționale) și s-au majorat la 4,5 % în 2025 (din care 3,1 % din PIB au fost finanțate din surse naționale). Pe baza estimărilor Comisiei, orientarea fiscal-bugetară[footnoteRef:31], care include atât cheltuielile finanțate la nivel național, cât și cheltuielile finanțate de UE, a fost una expansionistă în 2025, de 2,3 % din PIB. În 2025, creșterea cheltuielilor primare finanțate la nivel național (exceptând măsurile discreționare privind veniturile) a avut o contribuție expansionistă de 0,7 % din PIB la orientarea fiscal-bugetară. [31: 	Orientarea fiscal-bugetară este definită ca o măsură a variației anuale a poziției bugetare subiacente a administrației publice. Scopul său este de a evalua impulsul economic generat de politicile bugetare, atât cele finanțate la nivel național, cât și cele finanțate din bugetul UE. Orientarea fiscal-bugetară este măsurată ca diferența dintre (i) creșterea potențială pe termen mediu și (ii) variația cheltuielilor primare, exceptând măsurile discreționare privind veniturile și incluzând cheltuielile finanțate printr-un sprijin nerambursabil (granturi) din Mecanismul de redresare și reziliență și din alte fonduri ale Uniunii.] 

Previziunile Comisiei din primăvara anului 2026 estimează un deficit public de 4,1 % din PIB în 2026 și de 4,3 % din PIB în 2027. Creșterile din 2026 și 2027 reflectă în principal creșterile structurale continue ale salariilor din sectorul public și ale prestațiilor sociale în absența unor măsuri compensatorii. Se preconizează că investițiile publice vor scădea la 4,4 % din PIB în 2026 (din care 2,1 % din PIB vor fi finanțate din surse naționale) și ulterior la 4,0 % în 2027 (din care 2,8 % din PIB vor fi finanțate din surse naționale). Pe baza estimărilor Comisiei, se preconizează că, în 2026, orientarea fiscal-bugetară va fi expansionistă, cu 1,0 % din PIB. Creșterea, în 2026, a cheltuielilor primare finanțate la nivel național este estimată a avea o contribuție expansionistă la orientarea fiscal-bugetară, ridicându-se la 0,3 % din PIB. 
Pe baza calculelor Comisiei[footnoteRef:32], cheltuielile nete ale Bulgariei au crescut cu 12,3 % în 2025. Creșterea cheltuielilor nete în 2025 depășește rata maximă de creștere recomandată[footnoteRef:33], ceea ce corespunde unei abateri de 2,1 % din PIB în termeni anuali. Ținând seama de flexibilitatea pentru creșterea cheltuielilor pentru apărare prevăzută de clauza derogatorie națională[footnoteRef:34], abaterea cumulată a cheltuielilor nete se reduce la 1,4 % din PIB.  [32:  	Fiscal Statistical Tables providing background data relevant for the assessment of the budgetary policies of the Member States (Tabele statistice fiscale care oferă date generale relevante pentru evaluarea politicilor bugetare ale statelor membre), SWD(2026) 200 final, Bruxelles, 3.6.2026.]  [33:  	Recomandarea Consiliului din 20 iunie 2025 de aprobare a planului bugetar-structural național pe termen mediu al Bulgariei, JO C, C/2025/3700, 20.8.2025. ELI: http://data.europa.eu/eli/C/2025/3700/oj. ]  [34:  	Recomandarea Consiliului din 8 iulie 2025 de autorizare a Bulgariei să se abată de la ratele maxime de creștere a cheltuielilor nete stabilite de Consiliu în temeiul Regulamentului (UE) 2024/1263 (Activarea clauzei derogatorii naționale), JO C, C/2025/3961, 20.8.2025, ELI: http://data.europa.eu/eli/C/2025/3961/oj.] 

În 2026, se preconizează o creștere cu 5,5 % a cheltuielilor nete ale Bulgariei și, cumulat, cu 18,5 % în 2025 și 2026. Creșterea preconizată a cheltuielilor nete în 2026 depășește rata maximă de creștere recomandată, ceea ce corespunde unei abateri de 0,2 % din PIB în termeni anuali. Dacă se iau în considerare împreună anii 2025 și 2026, rata de creștere cumulată preconizată a cheltuielilor nete depășește, de asemenea, rata maximă de creștere recomandată, ceea ce corespunde unei abateri de 2,2 % din PIB în termeni cumulativi. Ținând seama de flexibilitatea pentru creșterea cheltuielilor pentru apărare prevăzută de clauza derogatorie națională, luând în considerare anii 2025 și 2026 împreună, abaterea cumulată preconizată a cheltuielilor nete se reduce la 1,6 % din PIB.
Astfel cum s-a menționat mai sus, Comisia consideră că abaterile de la creșterea maximă recomandată a cheltuielilor nete (după luarea în considerare a clauzei derogatorii naționale) peste prag sunt un factor relevant deosebit de important.
Provocările în materie de datorie și poziția datoriei pe termen mediu. Datoria publică a Bulgariei a crescut de la 23,8 % din PIB la sfârșitul anului 2024 la 29,9 % din PIB la sfârșitul anului 2025. Ponderea datoriei în PIB este estimată să continue să se majoreze la 32,3 % din PIB la sfârșitul anului 2026 și la 35,5 % la sfârșitul anului 2027. 
În general, analiza sustenabilității datoriei indică riscuri medii pe termen mediu[footnoteRef:35]. Se preconizează că ponderea datoriei în scenariul de referință al analizei sustenabilității în condițiile menținerii politicilor actuale va crește constant, iar traiectoria datoriei este sensibilă la șocurile macroeconomice negative. Conform proiecțiilor stocastice, care simulează o gamă largă de șocuri temporare posibile asupra variabilelor macroeconomice, există o probabilitate medie ca ponderea datoriei în 2030 să fie mai mare decât în 2025. [35:  	Monitorul privind sustenabilitatea datoriei 2025 (European Economy Institutional Paper 332, februarie 2026), pe baza previziunilor Comisiei din toamna anului 2025.] 

[bookmark: _Hlk229138738][bookmark: _Hlk229387070]Pentru o evaluare globală a sustenabilității datoriei trebuie luați în considerare și alți factori. Factorii de creștere a riscurilor sunt legați de (i) ponderea ușor în creștere a datoriei publice deținute de nerezidenți și (ii) ponderea creditelor neperformante în sectorul bancar bulgar care rămâne peste media zonei euro în contextul unui nivel ridicat de capitalizare a sectorului bancar. Factorii de diminuare a riscurilor sunt legați de (i) ponderea scăzută a datoriei publice pe termen scurt și (ii) valoarea mică a datoriilor contingente ale administrației publice. 
Punerea în aplicare a reformelor și a investițiilor. Se preconizează că reformele structurale și investițiile din cadrul Mecanismului de redresare și reziliență (MRR) vor avea un impact pozitiv asupra creșterii PIB-ului în următorii ani. Punerea în aplicare a reformelor și a investițiilor incluse în planul de redresare și reziliență este în curs, iar jaloanele și țintele finale trebuie finalizate pentru a asigura plata integrală a finanțării alocate din MRR. În acest scop, este necesar un ultim efort susținut pentru a se asigura respectarea termenului de 31 august 2026 pentru îndeplinirea jaloanelor și a țintelor. 
Cadrul bugetar național. Bulgaria dispune de un sistem complex de norme bugetare naționale. Mai multe norme vizează aceleași agregate bugetare, dar faptul că acestea sunt exprimate în conformitate cu standarde contabile diferite (pe bază de angajamente și pe bază de numerar) poate crea mesaje contradictorii. Soliditatea cadrului său bugetar pe termen mediu este în concordanță cu media UE. Deși Consiliul Fiscal din Bulgaria a avut până în prezent un mandat relativ restrâns, rolul său urmează să fie extins în urma aderării la zona euro și a transpunerii în legislația națională a Directivei UE/2024/1265 privind cadrele bugetare. În fine, sunt în curs reforme menite să îmbunătățească planificarea, selecția și bugetarea investițiilor publice finanțate la nivel național (a se vedea anexa 2 la Raportul de țară pentru Bulgaria pentru 2026).
Creșterea investițiilor publice în domeniul apărării. Pe baza datelor colectate de Eurostat, cheltuielile publice pentru apărare[footnoteRef:36] finanțate la nivel național în Bulgaria s-au ridicat la 1,9 % din PIB în 2025. Dintre acestea, investițiile publice în domeniul apărării au reprezentat 0,5 % din PIB în 2025, cu 0,4 puncte procentuale mai mult decât în 2024.  [36:  	Cheltuielile pentru apărare finanțate la nivel național, astfel cum sunt definite în Clasificarea Internațională a Funcțiunilor Guvernamentale (COFOG) din cadrul Sistemului european de conturi naționale (SEC 2010).] 

Potrivit previziunilor Comisiei din primăvara anului 2026, cheltuielile publice pentru apărare în Bulgaria se vor ridica la 1,9 % din PIB în 2026 și la 2,2 % din PIB în 2027. Dintre acestea, se preconizează că investițiile publice în domeniul apărării vor reprezenta 0,4 % din PIB în 2026, cu 0,1 puncte procentuale mai puțin decât în 2025, urmând să crească ulterior în 2027 cu 0,3 puncte procentuale, până la 0,7 %.
Alți factori invocați de statul membru. La 7 mai 2026, Bulgaria a prezentat factori suplimentari care nu au fost menționați mai sus. Bulgaria se referă în special la adoptarea cu întârziere a bugetului pentru 2025, având în vedere situația politică, precum și la veniturile mai mici decât se preconizase în 2025. Acestea din urmă au reflectat evoluții externe negative (deși evoluțiile interne au continuat să sprijine performanța fiscală), precum și întârzieri în punerea în aplicare a măsurilor planificate pentru îmbunătățirea colectării veniturilor și reducerea economiei subterane. 



Germania
În cazul Germaniei, Consiliul și Comisia nu pot lua în considerare factori relevanți în etapele care conduc la decizia privind existența unui deficit excesiv. 
Poziția macroeconomică pe termen mediu. PIB-ul real a scăzut cu 0,5 % în 2024 și apoi a crescut cu 0,2 % în 2025, în principal ca urmare a contribuției pozitive semnificative a consumului privat la creștere, compensată de contribuția negativă semnificativă a exporturilor nete. Creșterea economică este estimată la 0,6 % în 2026 și la 0,9 % în 2027. Se preconizează că în 2026 creșterea va fi determinată mai ales de cererea internă, pe măsură ce cheltuielile publice (inclusiv investițiile publice) se majorează, iar consumul privat crește, în pofida tensiunilor geopolitice actuale și a șocului inflației, întrucât se preconizează că încrederea se va îmbunătăți din nou în timp. Inflația IAPC a scăzut de la 2,5 % în 2024 la 2,3 % în 2025 și este estimată la 2,9 % în 2026 și la 2,7 % în 2027, în primul rând pe fondul creșterii accentuate a prețurilor energiei în 2026, generată de conflictul din Orientul Mijlociu, urmată de normalizarea acestora în 2027.
Poziția bugetară pe termen mediu, inclusiv investițiile. Deficitul public al Germaniei a fost de 2,7 % din PIB în 2024 și 2025. Investițiile publice s-au situat la 3,1 % din PIB în 2024 (din care 2,9 % din PIB au fost finanțate din surse naționale) și s-au majorat ușor până la 3,3 % în 2025 (din care 3,1 % din PIB au fost finanțate din surse naționale). Pe baza estimărilor Comisiei, se preconizează că orientarea fiscal-bugetară, care include atât cheltuielile finanțate la nivel național, cât și cheltuielile finanțate de UE, a fost în mare măsură neutră în 2025. În 2025, creșterea cheltuielilor primare finanțate la nivel național (exceptând măsurile discreționare privind veniturile) a avut o contribuție în general neutră la orientarea fiscal-bugetară.
Previziunile Comisiei din primăvara anului 2026 estimează un deficit public de 3,7 % din PIB în 2026 și de 4,1 % din PIB în 2027. Creșterea din 2026 și 2027 reflectă în principal majorarea cheltuielilor cu infrastructura și apărarea, precum și introducerea unor facilități fiscale care diminuează veniturile bugetare. Se preconizează că investițiile publice vor crește la 3,5 % din PIB în 2026 și, respectiv, la 3,7 % din PIB în 2027, din care 3,3 % din PIB și 3,6 % din PIB vor fi finanțate din surse naționale. Pe baza estimărilor Comisiei, se anticipează că, în 2026, orientarea fiscal-bugetară va fi expansionistă, cu 1,3 % din PIB. Creșterea, în 2026, a cheltuielilor primare finanțate la nivel național este estimată a avea o contribuție expansionistă la orientarea fiscal-bugetară, ridicându-se la 1,3 % din PIB.
Pe baza calculelor Comisiei[footnoteRef:37], cheltuielile nete ale Germaniei au crescut cu 3,8 % în 2025. Creșterea cheltuielilor nete în 2025 se situează sub rata maximă de creștere recomandată[footnoteRef:38].  [37:  	Fiscal Statistical Tables providing background data relevant for the assessment of the budgetary policies of the Member States (Tabele statistice fiscale care oferă date generale relevante pentru evaluarea politicilor bugetare ale statelor membre), SWD(2026) 200 final, Bruxelles, 3.6.2026.]  [38:  	Recomandarea Consiliului din 10 octombrie 2025 de aprobare a planului bugetar-structural național pe termen mediu al Germaniei și de autorizare a Germaniei să se abată de la ratele maxime de creștere a cheltuielilor nete stabilite de Consiliu în temeiul Regulamentului (UE) 2024/1263 (Activarea clauzei derogatorii naționale), JO C, C/2025/5635, 22.10.2025, ELI: http://data.europa.eu/eli/C/2025/5635/oj. ] 

În 2026, se preconizează o creștere cu 5,6 % a cheltuielilor nete ale Germaniei și, cumulat, cu 9,7 % în 2025 și 2026. Creșterea preconizată a cheltuielilor nete în 2026 depășește rata maximă de creștere recomandată, ceea ce corespunde unei abateri de 0,5 % din PIB în termeni anuali. Dacă se iau în considerare împreună anii 2025 și 2026, rata de creștere cumulată preconizată a cheltuielilor nete depășește, de asemenea, rata maximă de creștere recomandată, ceea ce corespunde unei abateri de 0,3 % din PIB în termeni cumulativi. Cu toate acestea, abaterea preconizată se încadrează în flexibilitatea clauzei derogatorii naționale pe baza proiecțiilor actuale privind cheltuielile pentru apărare.
Provocările în materie de datorie și poziția datoriei pe termen mediu. Datoria publică a Germaniei a crescut de la 62,2 % din PIB la sfârșitul anului 2024 la 63,5 % din PIB la sfârșitul anului 2025. Ponderea datoriei în PIB este estimată să continue să se majoreze la 65,8 % din PIB la sfârșitul anului 2026 și la 68,0 % la sfârșitul anului 2027. 
În general, analiza sustenabilității datoriei indică riscuri ridicate pe termen mediu[footnoteRef:39]. Se preconizează că ponderea datoriei în scenariul de referință al analizei sustenabilității în condițiile menținerii politicilor actuale va crește constant, iar traiectoria datoriei este sensibilă la șocurile macroeconomice negative. Conform proiecțiilor stocastice, care simulează o gamă largă de șocuri temporare posibile asupra variabilelor macroeconomice, există o probabilitate ridicată ca ponderea datoriei în 2030 să fie mai mare decât în 2025. [39:  	Monitorul privind sustenabilitatea datoriei 2025 (European Economy Institutional Paper 332, februarie 2026), pe baza previziunilor Comisiei din toamna anului 2025.] 

Pentru o evaluare globală a sustenabilității datoriei trebuie luați în considerare și alți factori. Pe de o parte, printre factorii de creștere a riscurilor se numără o potențială contractare suplimentară de datorie publică (în plus față de cea inclusă în scenariul de referință al analizei sustenabilității datoriei) permisă de (i) reforma mecanismului de frânare a îndatorării și (ii) crearea fondului special pentru infrastructură și neutralitatea climatică. Pe de altă parte, printre factorii de atenuare a riscurilor se numără prelungirea scadenței datoriei în ultimii ani, sursele de finanțare relativ stabile, cu o bază diversificată și amplă a investitorilor, o pondere scăzută a datoriei publice deținute în monedă străină și poziția investițională internațională netă pozitivă a Germaniei. 
După cum s-a menționat mai sus, prezența unor provocări substanțiale în materie de datorie publică este un factor relevant agravant esențial. 
Punerea în aplicare a reformelor și a investițiilor. Recomandarea Consiliului din 10 octombrie 2025 de aprobare a planului pe termen mediu al Germaniei precizează setul de reforme și investiții care stau la baza prelungirii perioadei de ajustare și calendarul punerii lor în aplicare. Ținând seama de informațiile furnizate de Germania în raportul său anual privind progresele înregistrate din aprilie 2026, Comisia constată că punerea în aplicare a etapelor-cheie ale acestor reforme și investiții, care trebuiau realizate până la 30 aprilie 2026, pare să fie, în linii mari, pe drumul cel bun. Comisia consideră că, în general, Germania și-a respectat angajamentele în mod satisfăcător. 
În plus, se preconizează că reformele structurale și investițiile din cadrul Mecanismului de redresare și reziliență (MRR) vor avea un impact pozitiv asupra creșterii PIB-ului în următorii ani. Punerea în aplicare a reformelor și a investițiilor incluse în planul de redresare și reziliență este în curs, iar jaloanele și țintele finale trebuie finalizate pentru a asigura plata integrală a finanțării alocate din MRR. În acest scop, este necesar un ultim efort susținut pentru a se asigura respectarea termenului de 31 august 2026 pentru îndeplinirea jaloanelor și a țintelor.
Cadrul bugetar național. Cadrul bugetar german se bazează pe o serie de norme bugetare la diferite niveluri ale administrației publice. În 2024, soliditatea normelor bugetare ale Germaniei a fost apropiată de nivelul mediu din UE, măsurat prin datele colectate în baza de date privind guvernanța bugetară a Comisiei Europene. În 2025, au fost introduse unele excepții care afectează așa-numita frână a îndatorării. Analizele cheltuielilor sunt o practică bine consolidată în Germania, dar țara ar putea beneficia de pe urma instituționalizării în continuare a proceselor de analiză. Germania se situează sub media UE în ceea ce privește contabilitatea pe bază de angajamente, care poate spori transparența cu privire la poziția financiară și performanța unui organism public și poate contribui totodată la susținerea sustenabilității și a echității între generații. Instituția fiscală independentă germană (Consiliul consultativ al Consiliului de stabilitate) este foarte mică și are un mandat restrâns. 
Creșterea investițiilor publice în domeniul apărării. Pe baza datelor colectate de Eurostat, cheltuielile publice pentru apărare finanțate la nivel național în Germania s-au ridicat la 1,5 % din PIB în 2025. Dintre acestea, investițiile publice în domeniul apărării au reprezentat 0,3 % din PIB în 2025, cu 0,1 puncte procentuale mai mult decât în 2024. 
Potrivit previziunilor Comisiei din primăvara anului 2026, cheltuielile publice pentru apărare în Germania se vor ridica la 1,9 % din PIB în 2026 și la 2,2 % din PIB în 2027. Dintre acestea, se preconizează că investițiile publice în domeniul apărării vor reprezenta 0,4 % din PIB în 2026, cu 0,1 puncte procentuale mai mult decât în 2025, urmând să crească ulterior în 2027 până la 0,5 %.
Alți factori invocați de statul membru. La 11 mai 2026, Germania a prezentat factori suplimentari care nu au fost abordați integral mai sus. Germania a atras atenția asupra adoptării unor reforme de stimulare a creșterii și a menționat în mod explicit norme îmbunătățite de amortizare a investițiilor, precum și reducerea birocrației, proceduri mai rapide de planificare și autorizare și reforme ale ofertei de forță de muncă. Măsurile respective sunt incluse, de asemenea, în previziunile Comisiei din primăvara anului 2026. Germania a menționat, de asemenea, reformele viitoare privind reducerea birocrației și a impozitelor pe veniturile salariale și a declarat că a fost aprobată o reformă majoră a sistemului public de asigurări de sănătate. În ceea ce privește impactul bugetar, acest pachet de măsuri poate fi considerat ambiguu. Măsurile ar putea avea un impact de stimulare a creșterii, care ar fi benefic din punct de vedere fiscal. Cu toate acestea, măsurile fiscale vor reduce, de asemenea, veniturile. 


Estonia
În cazul Estoniei, Consiliul și Comisia pot lua în considerare factori relevanți în etapele care conduc la decizia privind existența unui deficit excesiv. 
Poziția macroeconomică pe termen mediu. PIB-ul real a scăzut cu 0,1 % în 2024, pentru a crește apoi cu 0,6 % în 2025, ca urmare a cererii interne, în special a investițiilor, a consumului public și a acumulării de stocuri. Creșterea economică este estimată la 1,6 % în 2026 și la 1,7 % în 2027. Se preconizează că în 2026 creșterea va fi determinată în principal de consumul privat și public și de investițiile publice, în timp ce exporturile nete vor frâna creșterea economică, în special deoarece echipamentele de apărare sunt în mare parte importate. Inflația IAPC a crescut de la 3,7 % în 2024 la 4,8 % în 2025 și este estimată la 4,4 % în 2026 și la 2,9 % în 2027, în principal ca urmare a creșterii prețurilor energiei, produselor alimentare și serviciilor în 2026 și a prețurilor serviciilor și ale produselor alimentare în 2027.
Poziția bugetară pe termen mediu, inclusiv investițiile. Deficitul public al Estoniei a crescut de la 1,1 % din PIB în 2024 la 2,0 % în 2025, ceea ce reflectă în principal o dinamică mai puternică a cheltuielilor, în special a investițiilor publice în proiecte mari de infrastructură, cum ar fi Rail Baltica. Investițiile publice s-au situat la 6,2 % din PIB în 2024 (din care 5,4 % din PIB au fost finanțate din surse naționale) și s-au majorat la 6,7 % în 2025 (din care 5,7 % din PIB au fost finanțate din surse naționale). Pe baza estimărilor Comisiei, orientarea bugetară, care include atât cheltuielile finanțate la nivel național, cât și cheltuielile finanțate de UE, a fost una restrictivă în 2025, de 0,5 % din PIB. În 2025, creșterea cheltuielilor primare finanțate la nivel național (exceptând măsurile discreționare privind veniturile) a avut o contribuție contracționistă de 1,2 % din PIB la orientarea fiscal-bugetară.
Previziunile Comisiei din primăvara anului 2026 estimează un deficit public de 4,5 % din PIB în 2026 și de 4,8 % din PIB în 2027. Creșterea din 2026 reflectă în principal o scădere a veniturilor, în special ca urmare a reformei impozitului pe venitul persoanelor fizice (tranziția către un sistem universal de scutire fiscală), și o majorare a cheltuielilor, în principal pe fondul cheltuielilor pentru apărare, care ating 5 % din PIB, precum și al proiectelor de investiții, cum ar fi Rail Baltica. Se preconizează că investițiile publice vor crește la 7,9 % din PIB în 2026 (din care 7,0 % din PIB vor fi finanțate din surse naționale), urmând ca ulterior să scadă la 7,2 % în 2027 (din care 6,9 % din PIB vor fi finanțate din surse naționale). Pe baza estimărilor Comisiei, se anticipează că, în 2026, orientarea fiscal-bugetară va fi expansionistă, cu 2,8 % din PIB. Creșterea, în 2026, a cheltuielilor primare finanțate la nivel național este estimată a avea o contribuție expansionistă la orientarea fiscal-bugetară, ridicându-se la 3,0 % din PIB.
Pe baza calculelor Comisiei[footnoteRef:40], cheltuielile nete ale Estoniei au crescut cu 2,0 % în 2025 și, cumulat, cu 5,7 % în 2024 și 2025. Creșterea cheltuielilor nete în 2025 se situează sub rata maximă de creștere recomandată[footnoteRef:41]. Dacă se iau în considerare împreună anii 2024 și 2025, rata de creștere cumulată a cheltuielilor nete se situează sub rata maximă de creștere recomandată.  [40:  	Fiscal Statistical Tables providing background data relevant for the assessment of the budgetary policies of the Member States (Tabele statistice fiscale care oferă date generale relevante pentru evaluarea politicilor bugetare ale statelor membre), SWD(2026) 200 final, Bruxelles, 3.6.2026.]  [41:  	Recomandarea Consiliului din 21 ianuarie 2025 de aprobare a planului bugetar-structural național pe termen mediu al Estoniei, JO C, C/2025/655, 10.2.2025. ELI: http://data.europa.eu/eli/C/2025/655/oj. ] 

În 2026, se preconizează o creștere cu 12,0 % a cheltuielilor nete ale Estoniei și, cumulat, cu 18,4 % în 2024, 2025 și 2026. Creșterea preconizată a cheltuielilor nete în 2026 depășește rata maximă de creștere recomandată, ceea ce corespunde unei abateri de 2,8 % din PIB în termeni anuali. Dacă se iau în considerare împreună anii 2024, 2025 și 2026, rata de creștere cumulată preconizată a cheltuielilor nete depășește, de asemenea, rata maximă de creștere recomandată, ceea ce corespunde unei abateri de 1,5 % din PIB în termeni cumulativi. Cu toate acestea, abaterea preconizată se încadrează în flexibilitatea clauzei derogatorii naționale pe baza proiecțiilor actuale privind cheltuielile pentru apărare.
Provocările în materie de datorie și poziția datoriei pe termen mediu. Datoria publică a crescut de la 23,5 % din PIB la sfârșitul anului 2024 la 24,1 % din PIB la sfârșitul anului 2025. Ponderea datoriei în PIB este estimată să continue să se majoreze la 26,9 % din PIB la sfârșitul anului 2026 și la 30,5 % la sfârșitul anului 2027.
În general, analiza sustenabilității datoriei indică riscuri medii pe termen mediu[footnoteRef:42]. Se preconizează că ponderea datoriei în scenariul de referință al analizei sustenabilității în condițiile menținerii politicilor actuale va crește constant, iar traiectoria datoriei este sensibilă la șocurile macroeconomice negative. Conform proiecțiilor stocastice, care simulează o gamă largă de șocuri temporare posibile asupra variabilelor macroeconomice, există o probabilitate ridicată ca ponderea datoriei în 2030 să fie mai mare decât în 2025. [42:  	Monitorul privind sustenabilitatea datoriei 2025 (European Economy Institutional Paper 332, februarie 2026), pe baza previziunilor Comisiei din toamna anului 2025.] 

Pentru o evaluare globală a sustenabilității datoriei trebuie luați în considerare și alți factori. Pe de o parte, ponderea mare a datoriei publice deținute de nerezidenți poate constitui un factor de creștere a riscurilor. Pe de altă parte, printre factorii de atenuare a riscurilor se numără (i) datoriile contingente modeste și (ii) faptul că datoria publică, al cărei nivel este în continuare scăzut, este denominată integral în euro. 
Punerea în aplicare a reformelor și a investițiilor. Se preconizează că reformele structurale și investițiile din cadrul Mecanismului de redresare și reziliență (MRR) vor avea un impact pozitiv asupra creșterii PIB-ului în următorii ani. Punerea în aplicare a reformelor și a investițiilor incluse în planul de redresare și reziliență este în curs, iar jaloanele și țintele finale trebuie finalizate pentru a asigura plata integrală a finanțării alocate din MRR. În acest scop, este necesar un ultim efort susținut pentru a se asigura respectarea termenului de 31 august 2026 pentru îndeplinirea jaloanelor și a țintelor.
Cadrul bugetar național. Cadrul bugetar național a făcut obiectul unei reforme cuprinzătoare în 2014, când a fost înființat Consiliul Fiscal al Estoniei. Piatra de temelie a cadrului bugetar național este regula soldului structural. Acesta a fost modificat în 2017 și 2024, ultima modificare permițând deficite structurale mai mari, de până la 1 % din PIB, atât timp cât nivelul datoriei nu depășește 30 % din PIB, iar riscurile legate de sustenabilitatea finanțelor publice pe termen lung sunt scăzute. Consiliul Fiscal al Estoniei aprobă previziunile macroeconomice și bugetare și evaluează conformitatea atât ex ante, cât și ex post cu regula privind soldul structural al bugetului general.
Creșterea investițiilor publice în domeniul apărării. Pe baza datelor colectate de Eurostat, cheltuielile publice pentru apărare finanțate la nivel național în Estonia s-au ridicat la 3,9 % din PIB în 2025. Dintre acestea, investițiile publice în domeniul apărării au reprezentat 1,6 % din PIB în 2025, rămânând neschimbate în comparație cu 2024. 
Potrivit previziunilor Comisiei din primăvara anului 2026, cheltuielile publice pentru apărare în Estonia se vor ridica la 4,6 % din PIB în 2026 și la 4,9 % din PIB în 2027. Dintre acestea, se preconizează că investițiile publice în domeniul apărării vor reprezenta 1,9 % din PIB în 2026, cu 0,3 puncte procentuale mai mult decât în 2025, urmând să scadă ulterior în 2027 cu 0,5 puncte procentuale, până la 1,4 %.
Alți factori invocați de statul membru. Analiza prezentată în secțiunile anterioare acoperă deja principalii factori invocați de Estonia la 11 mai 2026.

Letonia
În cazul Letoniei, Consiliul și Comisia pot lua în considerare factori relevanți în etapele care conduc la decizia privind existența unui deficit excesiv. 
Poziția macroeconomică pe termen mediu. PIB-ul real a rămas stabil în 2024 și a crescut cu 2,1 % în 2025, în primul rând ca urmare a avântului investițiilor private și publice, a redresării consumului privat și a dinamicii favorabile a consumului public. Creșterea economică este estimată la 1,4 % în 2026 și la 1,6 % în 2027. Se estimează că în 2026 creșterea economică va fi determinată, în principal, de consumul privat și de investiții. Inflația IAPC a crescut de la 1,3 % în 2024 la 3,8 % în 2025 și este estimată la 3,6 % în 2026 și la 2,2 % în 2027, în principal pe fondul inflației ridicate măsurate prin prețurile produselor energetice în 2026 și al creșterii prețurilor alimentelor și serviciilor în 2027.
Poziția bugetară pe termen mediu, inclusiv investițiile. Deficitul public al Letoniei a crescut de la 1,8 % din PIB în 2024 la 2,5 % în 2025, ceea ce reflectă în principal impactul bugetar negativ al reformei impozitului pe venitul persoanelor fizice și reducerea veniturilor din proprietate, sub influența diminuării dividendelor plătite de întreprinderile de stat și a scăderii veniturilor din dobânzi. Investițiile publice s-au situat la 6,3 % din PIB în 2024 și în 2025 (din care 5,5 % din PIB și, respectiv, 4,4 % din PIB au fost finanțate din surse naționale). Pe baza estimărilor Comisiei, orientarea fiscal-bugetară, care include atât cheltuielile finanțate la nivel național, cât și cheltuielile finanțate de UE, a fost una expansionistă în 2025, de 1,1 % din PIB. În 2025, creșterea cheltuielilor primare finanțate la nivel național (exceptând măsurile discreționare privind veniturile) a avut o contribuție în general neutră la orientarea fiscal-bugetară.
Previziunile Comisiei din primăvara anului 2026 estimează un deficit public de 3,3 % din PIB în 2026 și de 4,3 % din PIB în 2027. Deteriorarea din 2026 reflectă în principal majorarea investițiilor (inclusiv în apărare), creșterea costurilor cu dobânzile și avansul continuu al transferurilor sociale, în mare parte deoarece indexarea pensiilor și a prestațiilor depășește ritmul creșterii economice, precum și din cauza numărului tot mai mare de beneficiari de pensii. Se preconizează că investițiile publice vor crește la 7,2 % din PIB în 2026 (din care 5,1 % din PIB vor fi finanțate din surse naționale), urmând ca ulterior să scadă la 6,7 % în 2027 (din care 5,3 % din PIB vor fi finanțate din surse naționale). Pe baza estimărilor Comisiei, se anticipează că, în 2026, orientarea fiscal-bugetară va fi expansionistă, cu 1,5 % din PIB. Creșterea, în 2026, a cheltuielilor primare finanțate la nivel național este estimată a avea o contribuție expansionistă la orientarea fiscal-bugetară, ridicându-se la 1,1 % din PIB.
Pe baza calculelor Comisiei[footnoteRef:43], cheltuielile nete ale Letoniei au crescut cu 5,0 % în 2025 și, cumulat, cu 10,2 % în 2024 și 2025. Creșterea cheltuielilor nete în 2025 se situează sub rata maximă de creștere recomandată[footnoteRef:44]. Dacă se iau în considerare împreună anii 2024 și 2025, rata de creștere cumulată a cheltuielilor nete se situează sub rata maximă de creștere recomandată.  [43:  	Fiscal Statistical Tables providing background data relevant for the assessment of the budgetary policies of the Member States (Tabele statistice fiscale care oferă date generale relevante pentru evaluarea politicilor bugetare ale statelor membre), SWD(2026) 200 final, Bruxelles, 3.6.2026.]  [44:  	Recomandarea Consiliului din 21 ianuarie 2025 de aprobare a planului bugetar-structural național pe termen mediu al Letoniei, JO C, C/2025/652, 10.2.2025. ELI: http://data.europa.eu/eli/C/2025/652/oj.] 

În 2026, se preconizează o creștere cu 6,7 % a cheltuielilor nete ale Letoniei și, cumulat, cu 17,5 % în 2024, 2025 și 2026. Creșterea preconizată a cheltuielilor nete în 2026 depășește rata maximă de creștere recomandată, ceea ce corespunde unei abateri de 1,2 % din PIB în termeni anuali. Dacă se iau în considerare împreună anii 2024, 2025 și 2026, rata de creștere cumulată preconizată a cheltuielilor nete se situează sub rata maximă de creștere recomandată[footnoteRef:45].  [45:  	Întrucât Letonia beneficiază de flexibilitate în temeiul clauzei derogatorii naționale, evaluarea conformității se axează pe această din urmă comparație.] 

Provocările în materie de datorie și poziția datoriei pe termen mediu. Datoria publică a Letoniei a crescut de la 46,2 % din PIB la sfârșitul anului 2024 la 46,9 % din PIB la sfârșitul anului 2025. Ponderea datoriei în PIB este estimată să continue să se majoreze la 48,8 % din PIB la sfârșitul anului 2026 și la 53,8 % la sfârșitul anului 2027.
În general, analiza sustenabilității datoriei indică riscuri medii pe termen mediu[footnoteRef:46]. Se preconizează că ponderea datoriei în scenariul de referință al analizei sustenabilității în condițiile menținerii politicilor actuale va crește continuu, iar traiectoria datoriei este sensibilă la șocurile macroeconomice negative. Conform proiecțiilor stocastice, care simulează o gamă largă de șocuri temporare posibile asupra variabilelor macroeconomice, există o probabilitate ridicată ca ponderea datoriei în 2030 să fie mai mare decât în 2025. [46:  	Monitorul privind sustenabilitatea datoriei 2025 (European Economy Institutional Paper 332, februarie 2026), pe baza previziunilor Comisiei din toamna anului 2025.] 

Pentru o evaluare globală a sustenabilității datoriei trebuie luați în considerare și alți factori. Pe de o parte, factorii de creștere a riscurilor includ (i) ponderea relativ mare a datoriei publice deținute de nerezidenți și (ii) poziția investițională internațională netă negativă, deși aceasta se află de mai mulți ani pe o traiectorie clară de îmbunătățire. Pe de altă parte, printre factorii de atenuare a riscurilor se numără (i) ponderea scăzută a datoriei pe termen scurt în datoria totală și (ii) faptul că datoria este în mare parte denominată în euro. 
[bookmark: _Hlk228292074]Punerea în aplicare a reformelor și a investițiilor. Se preconizează că reformele structurale și investițiile din cadrul Mecanismului de redresare și reziliență (MRR) vor avea un impact pozitiv asupra creșterii PIB-ului în următorii ani. Punerea în aplicare a reformelor și a investițiilor incluse în planul de redresare și reziliență este în curs, iar jaloanele și țintele finale trebuie finalizate pentru a asigura plata integrală a finanțării alocate din MRR. În acest scop, este necesar un ultim efort susținut pentru a se asigura respectarea termenului de 31 august 2026 pentru îndeplinirea jaloanelor și a țintelor. 
Cadrul bugetar național. Cadrul bugetar național al Letoniei a făcut obiectul unei reforme cuprinzătoare în 2013, când a fost adoptată Legea privind disciplina fiscal-bugetară, anul 2014 marcând începerea activității Consiliului de disciplină fiscal-bugetară (FDC) din Letonia. FDC monitorizează respectarea regulilor politicii fiscal-bugetare a Letoniei, inclusiv a regulii privind soldul structural și a regulii de cheltuieli. În 2024, regula privind soldul structural a fost modificată, permițând deficite structurale mai mari, de până la 1 % din PIB începând din 2025, fiind prevăzute modificări suplimentare pentru a ține seama de cheltuielile pentru apărare după expirarea clauzei derogatorii naționale. FDC aprobă previziunile macroeconomice care stau la baza procesului bugetar și comunică în mod proactiv cu privire la diferite aspecte ale politicii fiscal-bugetare și ale sustenabilității finanțelor publice. FDC este o instituție colegială independentă, bine consolidată, care participă activ la dezbaterea națională.
Creșterea investițiilor publice în domeniul apărării. Pe baza datelor colectate de Eurostat, cheltuielile publice pentru apărare finanțate la nivel național în Letonia s-au ridicat la 3,2 % din PIB în 2025. Dintre acestea, investițiile publice în domeniul apărării au reprezentat 1,1 % din PIB în 2025, cu 0,2 puncte procentuale mai mult decât în 2024. 
Potrivit previziunilor Comisiei din primăvara anului 2026, cheltuielile publice pentru apărare în Letonia se vor ridica la 4,1 % din PIB în 2026 și la 5,5 % din PIB în 2027. Dintre acestea, se preconizează că investițiile publice în domeniul apărării vor reprezenta 1,8 % din PIB în 2026, cu 0,7 puncte procentuale mai mult decât în 2025, urmând să crească ulterior în 2027 cu 0,4 puncte procentuale, până la 2,2 %.
Alți factori invocați de statul membru. Analiza prezentată în secțiunile anterioare acoperă deja principalii factori invocați de Letonia la 11 mai 2026. 

[bookmark: _Ref229767594]Slovenia
În cazul Sloveniei, Consiliul și Comisia nu pot lua în considerare factori relevanți în etapele care conduc la decizia privind existența unui deficit excesiv. 
Poziția macroeconomică pe termen mediu. PIB-ul real a crescut cu 1,7 % în 2024. PIB-ul real a crescut în continuare cu 1,1 % în 2025, în principal ca urmare a cererii interne puternice. Creșterea economică este estimată la 1,9 % în 2026 și la 2,3 % în 2027. Se estimează că în 2026 creșterea va fi determinată în principal atât de consumul privat, cât și de consumul public. Inflația IAPC a crescut de la 2,0 % în 2024 la 2,5 % în 2025 și este estimată la 3,5 % în 2026 și la 2,5 % în 2027, mai ales pe fondul majorării prețurilor energiei și produselor alimentare la nivel global.
Poziția bugetară pe termen mediu, inclusiv investițiile. Deficitul public al Sloveniei a crescut de la 0,9 % din PIB în 2024 la 2,5 % în 2025, ceea ce reflectă în principal o creștere a veniturilor mai slabă decât cea anticipată, precum și majorarea cheltuielilor curente și investiții publice la un nivel record. Investițiile publice s-au situat la 5,1 % din PIB în 2024 (din care 4,7 % din PIB au fost finanțate din surse naționale) și s-au majorat la 5,6 % în 2025 (din care 5,0 % din PIB au fost finanțate din surse naționale). Pe baza estimărilor Comisiei, orientarea fiscal-bugetară, care include atât cheltuielile finanțate la nivel național, cât și cheltuielile finanțate de UE, a fost una expansionistă în 2025, de 1,6 % din PIB. În 2025, creșterea cheltuielilor primare finanțate la nivel național (exceptând măsurile discreționare privind veniturile) a avut o contribuție expansionistă de 1,3 % din PIB la orientarea fiscal-bugetară.
Previziunile Comisiei din primăvara anului 2026 estimează un deficit public de 3,3 %[footnoteRef:47] din PIB în 2026 și de 3,5 % în 2027. Deteriorarea din 2026 este determinată mai ales de majorarea cheltuielilor curente, generată de consumul intermediar al administrațiilor publice, prestațiile sociale și salariile din sectorul public. Creșterea deficitului în 2027 reflectă în principal expirarea transferurilor UE din granturile MRR, în condițiile unui nivel constant ridicat al investițiilor publice. Se preconizează că investițiile publice vor scădea ușor la 5,5 % din PIB în 2026 (din care 4,4 % din PIB vor fi finanțate din surse naționale) și ulterior la 5,1 % în 2027 (din care 4,6 % din PIB vor fi finanțate din surse naționale). Pe baza estimărilor Comisiei, se anticipează că, în 2026, orientarea fiscal-bugetară va fi expansionistă, cu 1,3 % din PIB. Creșterea, în 2026, a cheltuielilor primare finanțate la nivel național este estimată a avea o contribuție expansionistă la orientarea fiscal-bugetară, ridicându-se la 0,7 % din PIB. [47:  	Pe baza măsurilor de politică disponibile până la data-limită de 4 mai 2026 utilizate în previziunile Comisiei din primăvara anului 2026.] 

[bookmark: _Hlk229563409][bookmark: _Hlk229585279]La 11 mai 2026, după data-limită a previziunilor Comisiei din primăvara anului 2026, Adunarea Națională a adoptat măsuri suplimentare cu efect de creștere a deficitului în domeniul impozitului pe venitul persoanelor fizice, al contribuțiilor sociale, al impozitelor pe produse și al transferurilor sociale, al căror cost bugetar total pentru 2026 este estimat de Comisie, pe baza informațiilor disponibile în prezent, la 0,5-1,0 % din PIB. Se preconizează că majoritatea acestor măsuri nu vor fi temporare și că vor crește deficitul în 2026 și ulterior. Impactul acestor măsuri suplimentare este luat în considerare în prezentul raport numai atunci când este menționat în mod explicit și numai din punct de vedere calitativ. 
Pe baza calculelor Comisiei[footnoteRef:48], cheltuielile nete ale Sloveniei au crescut cu 8,8 % în 2025 și, cumulat, cu 13,2 % în 2024 și 2025. Creșterea cheltuielilor nete în 2025 depășește rata maximă de creștere recomandată[footnoteRef:49], ceea ce corespunde unei abateri de 1,4 % din PIB în termeni anuali. Dacă se iau în considerare împreună anii 2024 și 2025, rata de creștere cumulată a cheltuielilor nete depășește, de asemenea, rata maximă de creștere recomandată, ceea ce corespunde unei abateri de 0,5 % din PIB în termeni cumulativi. Ținând seama de flexibilitatea pentru creșterea cheltuielilor pentru apărare prevăzută de clauza derogatorie națională[footnoteRef:50], luând în considerare anii 2024 și 2025 împreună, abaterea cumulată a cheltuielilor nete se ridică la puțin peste 0,3 % din PIB. [48:  	Fiscal Statistical Tables providing background data relevant for the assessment of the budgetary policies of the Member States (Tabele statistice fiscale care oferă date generale relevante pentru evaluarea politicilor bugetare ale statelor membre), SWD(2026) 200 final, Bruxelles, 3.6.2026.]  [49:  	Recomandarea Consiliului din 8 iulie 2025 de aprobare a planului bugetar-structural național pe termen mediu al Sloveniei, JO C, C/2025/3973, 20.8.2025, ELI: http://data.europa.eu/eli/C/2025/3973/oj. ]  [50:  	Recomandarea Consiliului din 8 iulie 2025 de autorizare a Sloveniei să se abată de la ratele maxime de creștere a cheltuielilor nete stabilite de Consiliu în temeiul Regulamentului (UE) 2024/1263 (Activarea clauzei derogatorii naționale), JO C, C/2025/3973, 20.8.2025, ELI: http://data.europa.eu/eli/C/2025/3973/oj.] 

În 2026, se preconizează o creștere cu 7,2 % a cheltuielilor nete ale Sloveniei și, cumulat, cu 21,3 % în 2024, 2025 și 2026. Creșterea preconizată a cheltuielilor nete în 2026 depășește rata maximă de creștere recomandată, ceea ce corespunde unei abateri de 1,2 % din PIB în termeni anuali. Dacă se iau în considerare împreună anii 2024, 2025 și 2026, rata de creștere cumulată preconizată a cheltuielilor nete depășește, de asemenea, rata maximă de creștere recomandată, ceea ce corespunde unei abateri de 1,7 % din PIB în termeni cumulativi. Ținând seama de flexibilitatea pentru creșterea cheltuielilor pentru apărare prevăzută de clauza derogatorie națională, luând în considerare anii 2024, 2025 și 2026 împreună, abaterea cumulată preconizată a cheltuielilor nete se reduce la 1,2 % din PIB.
Astfel cum s-a menționat mai sus, Comisia consideră că abaterile de la creșterea maximă recomandată a cheltuielilor nete (după luarea în considerare a clauzei derogatorii naționale) peste prag sunt un factor relevant deosebit de important.
Provocările în materie de datorie și poziția datoriei pe termen mediu. Datoria publică a Sloveniei a scăzut de la 66,4 % din PIB la sfârșitul anului 2024 la 65,7 % din PIB la sfârșitul anului 2025. Ponderea datoriei în PIB este estimată să scadă în continuare până la 64,9 % din PIB la sfârșitul anului 2026, urmând să crească ulterior la 65,1 % la sfârșitul anului 2027.
În general, analiza sustenabilității datoriei indică riscuri medii pe termen mediu[footnoteRef:51]. Se preconizează că ponderea datoriei în scenariul de referință al analizei sustenabilității în condițiile menținerii politicilor actuale va scădea ușor până în 2027, urmând să crească din nou pe termen mediu, ajungând la aproximativ 75 % din PIB în 2036. Traiectoria datoriei este sensibilă la șocurile macroeconomice negative. Conform proiecțiilor stocastice, care simulează o gamă largă de șocuri temporare posibile asupra variabilelor macroeconomice, există o probabilitate medie ca ponderea datoriei în 2030 să fie mai mare decât în 2025. [51:  	Monitorul privind sustenabilitatea datoriei 2025 (European Economy Institutional Paper 332, februarie 2025), pe baza previziunilor Comisiei din toamna anului 2025.] 

Pentru o evaluare globală a sustenabilității datoriei trebuie luați în considerare și alți factori. Pe de o parte, factorii de creștere a riscurilor se referă la ponderea mare a datoriei publice deținute de nerezidenți. Pe de altă parte, printre factorii de atenuare a riscurilor se numără (i) stabilizarea scadenței datoriei la niveluri ridicate în ultimii ani și (ii) rezerva de lichidități ridicată.
[bookmark: _Hlk228292095]Punerea în aplicare a reformelor și a investițiilor. Se preconizează că reformele structurale și investițiile din cadrul Mecanismului de redresare și reziliență (MRR) vor avea un impact pozitiv asupra creșterii PIB-ului în următorii ani. Punerea în aplicare a reformelor și a investițiilor incluse în planul de redresare și reziliență este în curs, iar jaloanele și țintele finale trebuie finalizate pentru a asigura plata integrală a finanțării alocate din MRR. În acest scop, este necesar un ultim efort susținut pentru a se asigura respectarea termenului de 31 august 2026 pentru îndeplinirea jaloanelor și a țintelor.
Cadrul bugetar național. Consiliul Fiscal al Sloveniei este una dintre cele două instituții fiscal-bugetare independente ale Sloveniei și se axează pe monitorizarea respectării normelor fiscal-bugetare și pe evaluarea previziunilor bugetare ale guvernului (a se vedea anexa 2 la Raportul de țară privind Slovenia pentru 2026). Slovenia a adoptat un nou cadru național cuprinzător în 2025, inclusiv Legea privind normele fiscale și modificările aduse Legii finanțelor publice. Normele bugetare naționale impun ca traiectoria cheltuielilor nete să urmeze planul bugetar-structural național pe termen mediu, să asigure respectarea valorilor de referință de 3 % pentru deficit și de 60 % pentru ponderea datoriei în PIB și să mențină acești indicatori sub respectivele valori pe termen mediu. Planul bugetar-structural pe termen mediu joacă un rol central în cadrul bugetar pe termen mediu revizuit. 
Creșterea investițiilor publice în domeniul apărării. Pe baza datelor colectate de Eurostat, cheltuielile publice pentru apărare finanțate la nivel național în Slovenia s-au ridicat la 1,3 % din PIB în 2025. Dintre acestea, investițiile publice în domeniul apărării au reprezentat 0,3 % din PIB în 2025, cu 0,1 puncte procentuale mai puțin decât în 2024. 
Potrivit previziunilor Comisiei din primăvara anului 2026, cheltuielile publice pentru apărare în Slovenia se vor ridica la 1,6 % din PIB în 2026 și la 1,8 % din PIB în 2027. Dintre acestea, se preconizează că investițiile publice în apărare vor reprezenta 0,3 % din PIB în 2026, rămânând neschimbate comparativ cu 2025, urmând să crească ulterior în 2027 cu 0,2 puncte procentuale, până la 0,5 %.
Alți factori invocați de statul membru. La 12 mai 2026, Slovenia a prezentat factori suplimentari care nu au fost menționați mai sus. Slovenia a evidențiat măsurile de reducere a costurilor care au fost adoptate pentru a crea rezerve bugetare suplimentare, în timp ce impactul reformelor structurale puse în aplicare este asociat cu costuri mai mari pe termen scurt, dar cu efecte pozitive asupra sustenabilității finanțelor publice pe termen mediu și lung. Măsurile care au fost specificate suficient de detaliat până la data-limită au fost reflectate în previziunile Comisiei din primăvara anului 2026 și, prin urmare, au fost luate în considerare în analiza anterioară. Slovenia a menționat, de asemenea, că guvernul aflat la sfârșit de mandat elaborează noi măsuri de reducere a deficitului menite să creeze rezerve bugetare suplimentare: acestea nu au fost reflectate în previziunile Comisiei din primăvara anului 2026, deoarece nu fuseseră anunțate în mod credibil și suficient de detaliat până la data-limită a previziunilor. Cu toate acestea, ar trebui remarcat faptul că Slovenia nu a menționat măsurile suplimentare cu efect de creștere a deficitului adoptate la 11 mai de Adunarea Națională și nici impactul probabil al acestora. Slovenia menționează, de asemenea, că mai multe aspecte statistice au un impact asupra statisticilor privind finanțele publice[footnoteRef:52]. Aceste aspecte au fost reflectate în previziunile Comisiei din primăvara anului 2026 și în calculul abaterilor de mai sus de la traiectoria recomandată a cheltuielilor nete.
 [52:  	Și anume, reclasificarea a două unități în 2025 (centrala termică Šoštanj și mina de cărbune Velenje) și modificarea modelului de servicii de către societatea de gestionare a transportului public de călători (DUJPP) în 2026.] 

Concluzii
Pe baza analizei precedente, concluziile privind respectarea criteriului deficitului pentru diferitele state membre care fac obiectul raportului, după luarea în considerare a factorilor relevanți, după caz, sunt următoarele.
[bookmark: _Hlk231204151]Bulgaria
[bookmark: _Hlk229494417]Deficitul public al Bulgariei a depășit valoarea de referință de 3 % din PIB în 2025 și, deși Bulgaria nu a raportat un deficit planificat pentru 2026, Comisia estimează un deficit de 4,1 % din PIB în 2026. Ambele deficite care depășesc valoarea de referință sunt evaluate ca depășind și neapropiindu-se de valoarea de referință. Acestea sunt evaluate ca nefiind temporare  pe baza previziunilor Comisiei  deficitul care depășește valoarea de referință în 2025 fiind considerat excepțional, dar nu și cel din 2026.
În cazul Bulgariei, la evaluarea respectării criteriului deficitului pot fi luați în considerare factori relevanți, întrucât datoria publică s-a situat sub 60 % din PIB în 2025. Factorii relevanți examinați în prezentul raport pentru Bulgaria sunt evaluați ca fiind, în ansamblu, agravanți. În ansamblu, luând în considerare toți factorii relevanți, după caz, și în special faptul că deficitul crește în 2026 la un nivel semnificativ peste 3 % din PIB, criteriul deficitului este considerat a nu fi îndeplinit în Bulgaria.
[bookmark: _Hlk230276834]La 8 iulie 2025, Consiliul a activat clauza derogatorie națională pentru a facilita o creștere a cheltuielilor pentru apărare în Bulgaria în perioada 2025-2028. Cheltuielile pentru apărare au crescut de la 1,3 % din PIB în 2024 la 1,9 % în 2025 și se preconizează că vor rămâne la 1,9 % din PIB în 2026, potrivit previziunilor Comisiei din primăvara anului 2026. În absența acestei creșteri a cheltuielilor pentru apărare începând cu anul de referință 2024, deficitul pentru 2025 ar fi de 2,9 % din PIB, nedepășind valoarea de referință de 3 % din PIB. Totuși, în 2026, în absența acestei creșteri a cheltuielilor pentru apărare, Comisia estimează că deficitul s-ar ridica la 3,5 % din PIB, depășind astfel valoarea de referință. 
După analizarea avizului Comitetului economic și financiar instituit în temeiul articolului 126 alineatul (4) din TFUE, Comisia va lua în considerare posibilitatea de a propune deschiderea unei proceduri aplicabile deficitelor excesive pentru Bulgaria, recomandând Consiliului să adopte, în temeiul articolului 126 alineatul (6) din TFUE, o decizie de stabilire a existenței unui deficit excesiv, precum și o recomandare, în temeiul articolului 126 alineatul (7) din TFUE, în vederea corectării deficitului excesiv.

Germania
Germania a înregistrat un deficit public care nu a depășit valoarea de referință în 2025, dar a raportat un deficit planificat în 2026 care depășește 3 % din PIB și care nu este apropiat de această valoare; previziunile Comisiei estimează, de asemenea, un deficit evaluat ca depășind și neapropiindu-se de 3 % din PIB în 2026. Deficitul planificat al Germaniei care depășește valoarea de referință este evaluat,  pe baza previziunilor Comisiei,  ca nefiind temporar, dar ca fiind excepțional.
În cazul Germaniei, factorii relevanți nu pot fi luați în considerare în evaluarea respectării criteriului deficitului, deoarece datoria publică a depășit 60 % din PIB în 2025, iar dubla condiție (și anume ca deficitul să rămână apropiat de valoarea de referință și ca depășirea valorii de referință să fie temporară) nu este îndeplinită. Prin urmare, criteriul deficitului este evaluat ca nefiind îndeplinit în Germania. 
La 10 octombrie 2025, Consiliul a activat clauza derogatorie națională pentru a facilita o creștere a cheltuielilor pentru apărare în Germania în perioada 2025-2028. Cheltuielile pentru apărare au crescut de la 1,1 % din PIB în 2021 la 1,5 % în 2025 și se preconizează că vor ajunge la 1,9 % din PIB în 2026, potrivit previziunilor Comisiei din primăvara anului 2026. În absența acestei creșteri a cheltuielilor pentru apărare începând din 2021, Comisia estimează că deficitul din 2026 ar fi de 2,9 % din PIB, nedepășind astfel valoarea de referință[footnoteRef:53]. Prin urmare, faptul că nu se formulează, în această etapă, o concluzie privind existența unui deficit excesiv în Germania este în conformitate cu articolul 2 alineatul (5) din Regulamentul (CE) nr. 1467/97. [53:  	În conformitate cu Comunicarea Comisiei din 19 martie 2025, C(2025) 2000 final, în cazul activării clauzei derogatorii naționale pentru cheltuielile pentru apărare, Comisia și Consiliul pot decide să nu formuleze o concluzie privind existența unui deficit excesiv, în cazul unui deficit excesiv care depășește 3 % din PIB, atunci când acest lucru se datorează unei creșteri a cheltuielilor pentru apărare.] 

Pe baza acestei evaluări, Comisia consideră că nu există temei pentru deschiderea unei proceduri aplicabile deficitelor excesive în cazul Germaniei. Evoluțiile fiscal-bugetare din Germania vor fi reevaluate în primăvara anului 2026.

Estonia
Estonia a înregistrat un deficit public care nu a depășit valoarea de referință prevăzută în Tratat în 2025, dar a raportat un deficit planificat care depășește 3 % din PIB și care nu este apropiat de această valoare în 2026; previziunile Comisiei estimează, de asemenea, un deficit evaluat ca depășind și neapropiindu-se de 3 % din PIB în 2026. Deficitul planificat al Estoniei care depășește valoarea de referință este evaluat,  pe baza previziunilor Comisiei,  ca nefiind temporar, dar ca fiind excepțional.
În cazul Estoniei, la evaluarea respectării criteriului deficitului pot fi luați în considerare factori relevanți, întrucât datoria publică s-a situat sub 60 % din PIB în 2025. Factorii relevanți examinați în prezentul raport pentru Estonia sunt evaluați ca prezentând, în ansamblu, o imagine mixtă. În ansamblu, luând în considerare toți factorii relevanți, după caz, criteriul deficitului este evaluat ca nefiind îndeplinit în Estonia. 
[bookmark: _Hlk230277025]La 8 iulie 2025, Consiliul a activat clauza derogatorie națională pentru a facilita o creștere a cheltuielilor pentru apărare în Estonia în perioada 2025-2028. Cheltuielile pentru apărare au crescut de la 2,0 % din PIB în 2021 la 3,9 % în 2025 și se preconizează că vor ajunge la 4,6 % din PIB în 2026, potrivit previziunilor Comisiei din primăvara anului 2026. În absența acestei creșteri a cheltuielilor pentru apărare începând cu anul de referință 2021  plafonată la 1,5 % din PIB în conformitate cu flexibilitatea maximă prevăzută de clauza derogatorie națională  Comisia estimează că deficitul din 2026 ar fi de 3,0 % din PIB, nedepășind astfel valoarea de referință[footnoteRef:54]. Prin urmare, faptul că nu se formulează, în această etapă, o concluzie privind existența unui deficit excesiv în Estonia este în conformitate cu articolul 2 alineatul (5) din Regulamentul (CE) nr. 1467/97. [54:  	Creșterea semnificativă preconizată a deficitului în Estonia în perioada 2025-2026 este legată doar parțial de creșterea cheltuielilor pentru apărare în 2026. Cea mai mare parte a creșterii cheltuielilor pentru apărare în Estonia a avut loc deja în anii precedenți.] 

Pe baza acestei evaluări, Comisia consideră că nu există temei pentru deschiderea unei proceduri aplicabile deficitelor excesive în cazul Estoniei. Evoluțiile fiscal-bugetare din Estonia vor fi reevaluate în primăvara anului 2026.

Letonia
Letonia a înregistrat un deficit public care nu a depășit valoarea de referință în 2025, însă a raportat un deficit planificat care depășește 3 % din PIB, dar este apropiat de această valoare în 2026; previziunile Comisiei estimează, de asemenea, un deficit evaluat ca depășind, dar apropiindu-se de valoarea de referință de 3 % din PIB pentru 2026. Deficitul planificat al Letoniei care depășește valoarea de referință este evaluat,  pe baza previziunilor Comisiei,  ca nefiind temporar, dar ca fiind excepțional.
În cazul Letoniei, la evaluarea respectării criteriului deficitului pot fi luați în considerare factori relevanți, întrucât datoria publică s-a situat sub 60 % din PIB în 2025. Factorii relevanți examinați în prezentul raport pentru Letonia sunt evaluați ca fiind, în ansamblu, atenuanți. 
[bookmark: _Hlk230277315]Factorii relevanți luați în considerare pentru Letonia sunt evaluați ca fiind suficient de atenuanți pentru a concluziona că, în ansamblu, criteriul deficitului este evaluat ca fiind îndeplinit. Evoluțiile fiscal-bugetare din Letonia vor fi reevaluate în toamna anului 2026.

Slovenia
Slovenia a înregistrat un deficit public care nu a depășit valoarea de referință în 2025, însă a raportat un deficit planificat care depășește 3 % din PIB, dar este apropiat de această valoare în 2026; previziunile Comisiei estimează, de asemenea, un deficit evaluat ca depășind, dar apropiindu-se de valoarea de referință de 3 % din PIB pentru 2026. Deficitul planificat al Sloveniei care depășește valoarea de referință este evaluat,  pe baza previziunilor Comisiei,  ca nefiind temporar, dar ca fiind excepțional.
În cazul Sloveniei, factorii relevanți nu pot fi luați în considerare în evaluarea respectării criteriului deficitului, deoarece datoria publică a depășit 60 % din PIB în 2025, iar dubla condiție (și anume ca deficitul să rămână apropiat de valoarea de referință și ca depășirea valorii de referință să fie temporară) nu este îndeplinită. Prin urmare, criteriul deficitului este evaluat ca nefiind îndeplinit în Slovenia.
La 8 iulie 2025, Consiliul a activat clauza derogatorie națională pentru a facilita o creștere a cheltuielilor pentru apărare în Slovenia în perioada 2025-2028. În cazul Sloveniei, cheltuielile pentru apărare au crescut de la 1,1 % din PIB în 2021 la 1,3 % în 2025 și se preconizează că vor ajunge la 1,6 % din PIB în 2026, potrivit previziunilor Comisiei din primăvara anului 2026. În absența acestei creșteri a cheltuielilor pentru apărare începând cu anul de referință 2021, Comisia estimează că deficitul din 2026 ar fi de 2,8 % din PIB. 
După data-limită a previziunilor Comisiei din primăvara anului 2026, Slovenia a adoptat o serie de măsuri care, prin urmare, nu sunt luate în considerare în datele discutate mai sus. În special, la 11 mai, Adunarea Națională a adoptat măsuri cu efect de creștere a deficitului în domeniul impozitului pe venitul persoanelor fizice, al impozitelor pe consum, al contribuțiilor sociale și al pensiilor (care se ridică la o valoare cuprinsă între 0,5 % și 1 % din PIB). Comisia înțelege că o serie de măsuri de economisire sunt, de asemenea, în curs de pregătire. Prin urmare, în această etapă există incertitudini cu privire la perspectivele bugetare pentru 2026, inclusiv cu privire la deficitul preconizat de peste 3 % din PIB, precum și cu privire la măsura în care o astfel de depășire este legată de creșterea cheltuielilor pentru apărare.
Pe baza acestei evaluări, Comisia consideră că, în acest stadiu, nu există temei pentru deschiderea unei proceduri aplicabile deficitelor excesive în cazul Sloveniei. Evoluțiile fiscal-bugetare din Slovenia vor fi reevaluate în toamna anului 2026. În cazul în care Slovenia nu ia suficiente măsuri corective în mod credibil și în timp util, acest lucru poate duce la deschiderea procedurii aplicabile deficitelor excesive pentru Slovenia în toamnă.

_________________

